cyanic-selkie/wikianc huggingface dataset:
ಪ್ರಿಯಾಂಕಾ ಚೋಪ್ರಾ
ಪ್ರಿಯಾಂಕಾ ಚೋಪ್ರಾ (प्रियंका चोपड़ा; ಜನನ ೧೮ ಜುಲೈ ೧೯೮೨) ಭಾರತೀಯ ಚಲನಚಿತ್ರ ನಟಿ ಹಾಗೂ ಮಾಜಿ ವಿಶ್ವ ಸುಂದರಿ. ತನ್ನ ನಟನಾ ವೃತ್ತಿಯನ್ನು ಆರಂಭಿಸುವ ಮುಂಚೆ, ರೂಪದರ್ಶಿಯಾಗಿ ಕೆಲಸ ಮಾಡಿದ್ದ ಪ್ರಿಯಾಂಕಾ 2000ನೆ ಇಸವಿಯಲ್ಲಿ ವಿಶ್ವ ಸುಂದರಿ ಕಿರೀಟವನ್ನು ಧರಿಸಿ ಪ್ರಖ್ಯಾತಳಾದಳು. ತಮಿಳು ಚಲನಚಿತ್ರ ತಮಿಳನ್‌ (2002) ಚೋಪ್ರಾ ನಟಿಸಿದ ಮೊದಲ ಚಲನಚಿತ್ರ.ಆ ನಂತರದ ವರ್ಷ 2003ರಲ್ಲಿ ತೆರೆ ಕಂಡ, ಅನಿಲ್ ಶರ್ಮಾರವರ ದಿ ಹೀರೊ: ಲವ್ ಸ್ಟೋರಿ ಆಫ್ ಎ ಸ್ಪೈ  ಪ್ರಿಯಾಂಕಾ ನಟನೆಯ ಚೊಚ್ಚಲ ಹಿಂದಿ ಚಲನಚಿತ್ರ; ಅದೇ ವರ್ಷ ಬಿಡುಗಡೆಗೊಂಡ ಆಕೆ ನಟಿಸಿದ ಎರಡನೆ ಹಿಂದಿ ಚಲನಚಿತ್ರ ರಾಜ್ ಕನ್ಬರ್‌ರವರ ಅಂದಾಜ್‌  ವಾಣಿಜ್ಯವಾಗಿ ಯಶಸ್ಸು ಕಂಡಿತಲ್ಲದೆ, ಈ ಚಲನಚಿತ್ರದಲ್ಲಿನ ನಟನೆಗಾಗಿ ಫಿಲ್ಮ್‌ಫೇರ್ ಅತ್ಯುತ್ತಮ ಆರಂಭಿಕ ನಟಿ ಪ್ರಶಸ್ತಿ ಕೂಡ ಪಡೆದಳು.2004ರಲ್ಲಿ ಅಬ್ಬಾಸ್‌-ಮಸ್ತಾನ್ ನಿರ್ದೇಶಿಸಿದ ಐತ್ರಾಜ್‌  ಚಲನಚಿತ್ರದಲ್ಲಿನ ನಟನೆಗಾಗಿ ವಿಮರ್ಶಕರ ಪ್ರಶಂಸೆಗೆ ಪಾತ್ರರಾದ ಪ್ರಿಯಾಂಕಾ ಫಿಲ್ಮ್‌ಫೇರ್ ಅತ್ಯುತ್ತಮ ಖಳನಾಯಕಿ ಪ್ರಶಸ್ತಿ ಗಳಿಸಿ, ಈ ಪ್ರಶಸ್ತಿ ಪಡೆದ ಎರಡನೆ ಮಹಿಳೆ ಎಂಬ ಹೆಗ್ಗಳಿಕೆಗೆ ಪಾತ್ರಳಾದಳು. ಆ ನಂತರ ಚೋಪ್ರಾ ನಟಿಸಿದ ಮುಝ್‌ಸೆ ಶಾದಿ ಕರೋಗಿ (2004), ಮತ್ತು ಇದುವರೆಗೆ ಆಕೆಗೆ ಅತಿ ಹೆಚ್ಚು ಯಶಸ್ಸು ತಂದುಕೊಟ್ಟ ಚಿತ್ರ ಕೃಷ್  (೨೦೦೬) ಡಾನ್ - ದಿ ಚೇಸ್ ಬಿಗಿನ್ಸ್ ಎಗೇನ್‌  (2006) ಚಲನಚಿತ್ರಗಳು ವಾಣಿಜ್ಯವಾಗಿಯೂ ಯಶಸ್ಸು ಕಂಡವು.2008ರಲ್ಲಿ, ಫ್ಯಾಷನ್‌  ಚಲನಚಿತ್ರದಲ್ಲಿನ ನಟನೆಗಾಗಿ ಚೋಪ್ರಾ ಫಿಲ್ಮ್‌ಫೇರ್‌ ಅತ್ಯುತ್ತಮ ನಟಿ ಪ್ರಶಸ್ತಿ ಗಳಿಸಿ ಒಬ್ಬ ಜನಪ್ರಿಯ ನಟಿಯಾಗಿ ಖ್ಯಾತಿ ಪಡೆದಳು. 2016 ರಲ್ಲಿ ನಾಲ್ಕನೇ ಅತ್ಯುನ್ನತ data:text/html;charset=utf-8;base64,ಪದ್ಮಶ್ರೀ, ಪ್ರಶಸ್ತಿಯನ್ನು ಭಾರತ ಸರ್ಕಾರದಿಂದ ಪಡೆದರು.
ಆರಂಭಿಕ ಜೀವನ
ಇಂದಿನ ಝಾರ್ಖಂಡ್ ರಾಜ್ಯದ ಜಮ್ಷೆಡ್‌ಪುರದಲ್ಲಿ, ವೈದ್ಯ-ದಂಪತಿಗಳಾದ ಅಶೋಕ್ ಚೋಪ್ರಾ ಮತ್ತು ಮಧು ಅಖೌರಿ ಅವರ ಮಗಳಾಗಿ ಚೋಪ್ರಾ ಜನಿಸಿದಳು. ಚೋಪ್ರಾ ತನ್ನ ಬಾಲ್ಯದ ಜೀವನವನ್ನು ಉತ್ತರ ಪ್ರದೇಶದ ಬರೇಲಿ; ಮೆಸಾಚುಸೆಟ್ಸ್‌ನ ನ್ಯೂಟನ್‌; ಮತ್ತು ಅಯೊವಾದ ಸಿಡಾರ್‌ ರಾಪಿಡ್ಸ್‌ನಲ್ಲಿ ಕಳೆದಳು. ಆಕೆಯ ತಂದೆ ಭೂಸೇನೆಯಲ್ಲಿದ್ದ ಕಾರಣ ಆಕೆಯ ಕುಟುಂಬ ಆಗಿಂದಾಗ್ಗೆ ಸ್ಥಳಾಂತರಗೊಳ್ಳುತ್ತಿತ್ತು. ಆಕೆಯ ತಂದೆ ಪಂಜಾಬಿ ಖತ್ರಿ ಮೂಲದ ಕುಟುಂಬದವರಾಗಿದ್ದು, ಬರೇಲಿಯಲ್ಲಿ ನೆಲೆಸಿದ್ದರು; ಆಕೆಯ ತಾಯಿ ಜಮ್ಷೆಡ್‌ಪುರದಲ್ಲಿ ನೆಲೆಸಿದ್ದ ಮಲಯಾಳಿ ಕುಟುಂಬದವರು. ಆಕೆಯ ತಮ್ಮ ಸಿದ್ಧಾರ್ಥ್ ಆಕೆಗಿಂತಲೂ ಏಳು ವರ್ಷ ಕಿರಿಯ.
ಚೋಪ್ರಾ ತನ್ನ ಬಾಲ್ಯದ ವ್ಯಾಸಂಗವನ್ನು ಬರೇಲಿಯ ಸೇಂಟ್ ಮಾರಿಯಾ ಗೊರೆಟ್ಟಿ ಹಾಗೂ ಲಕ್ನೋದ ಲಾ ಮಾರ್ಟಿನಿಯರ್ ಬಾಲಿಕೆಯರ ಶಾಲೆಗಳಲ್ಲಿ ಮಾಡಿದಳು.ಆಶೋಕ್ ಅವರು ಭಾರತೀಯ ಭೂಸೇನೆಯಲ್ಲಿ ವೈದ್ಯರಾಗಿದ್ದ ಕಾರಣ ಈ ರೀತಿಯ ಸ್ಥಳಾಂತರಗಳು ಆಗ್ಗಾಗ್ಗೆ ನಡೆಯುತ್ತಿದ್ದವು. ಆ ನಂತರ, ಆಕೆ ಅಮೆರಿಕಾಕ್ಕೆ ಸ್ಥಳಾಂತರಗೊಂಡು ಮೆಸಾಚುಸೆಟ್ಸ್‌ನ ನ್ಯೂಟನ್‌ನ ನ್ಯೂಟನ್‌ ಸೌತ್ ಹೈಸ್ಕೂಲ್‌, ತರುವಾಯ ಅಯೊವಾದ ಜಾನ್ ಎಫ್ ಕೆನೆಡಿ ಹೈಸ್ಕೂಲ್‌ನಲ್ಲಿ ತನ್ನ ವ್ಯಾಸಂಗ ಮುಂದುವರಿಸಿದಳು.ಆ ನಂತರ ಭಾರತಕ್ಕೆ ವಾಪಸಾದ ಪ್ರಿಯಾಂಕಾ ತನ್ನ ಪ್ರೌಢಶಾಲಾ ಶಿಕ್ಷಣವನ್ನು ಬರೇಲಿಯ ಸೇನಾ ಶಾಲೆಯಲ್ಲಿ ಮುಂದುವರಿಸಿದಳು. ಚೋಪ್ರಾ ಆರಂಭದಲ್ಲಿ ಎಂಜಿನಿಯರಿಂಗ್ ಅಥವಾ ಮನೋವೈದ್ಯಶಾಸ್ತ್ರದ ಅಧ್ಯಯನಮಾಡಲು ಆಸಕ್ತಿ ಹೊಂದಿದ್ದರು. ಆಕೆಯ ಕಾಲೇಜ್ ವ್ಯಾಸಂಗ ಮುಂಬಯಿಯ ಜೈ ಹಿಂದ್ ಕಾಲೇಜ್‌ನಲ್ಲಿ ಆರಂಭವಾಯಿತು. ಆದರೆ ವಿಶ್ವ ಸುಂದರಿ ಸ್ಪರ್ಧೆಯನ್ನು ಗೆದ್ದಾಗ ಕಾಲೇಜ್ ವ್ಯಾಸಂಗವನ್ನು ಮೊಟಕುಗೊಳಿಸಿದಳು.
ವಿಶ್ವ ಸುಂದರಿ
2000ದಲ್ಲಿ ಚೋಪ್ರಾ ಮಿಸ್ ಇಂಡಿಯಾ ವರ್ಲ್ಡ್‌ ಆ ನಂತರ ವಿಶ್ವ ಸುಂದರಿ  ಕಿರೀಟ ಧರಿಸಿದಳು. ಇದೇ ಇಸವಿಯಲ್ಲಿ ಭಾರತೀಯರೇ ಆದ ಲಾರಾ ದತ್ತಾ ಮತ್ತು ದೀಯಾ ಮಿರ್ಜಾ, ಅವರು ಕ್ರಮವಾಗಿ ಭುವನ ಸುಂದರಿ ಮತ್ತು ಏಷ್ಯಾ-ಪೆಸಿಫಿಕ್ ಸುಂದರಿ ಕಿರೀಟಗಳನ್ನು ಗೆದ್ದದ್ದು, ಒಂದೇ ದೇಶಕ್ಕೆ ದೊರೆತ ಅಪರೂಪದ ತ್ರಿವಳಿ ಗೆಲುವು.
ಚೋಪ್ರಾ ವಿಶ್ವ ಸುಂದರಿ ಕಿರೀಟವನ್ನು ಗೆದ್ದಾಗ, ಇದನ್ನು ಗೆದ್ದ ಐದನೆಯ ಭಾರತೀಯ ಹಾಗೂ ಏಳು ವರ್ಷದ ಅವಧಿಯಲ್ಲಿ ಗೆದ್ದ ನಾಲ್ಕನೆಯ ಭಾರತೀಯ ಮಹಿಳೆ ಎನಿಸಿಕೊಂಡಳು.
ನಟನಾ ವೃತ್ತಿ
ವಿಶ್ವ ಸುಂದರಿ ಕಿರೀಟವನ್ನು ಗೆದ್ದ ನಂತರ, ಚೋಪ್ರಾ ಒರ್ವ ನಟಿಯಾದಳು. 2002ರಲ್ಲಿ ತಮಿಳು ಚಲನಚಿತ್ರ ತಮಿಳನ್ ‌ ನಲ್ಲಿ ವಿಜಯ್‌ ಜೊತೆ ನಟಿಸುವುದರೊಂದಿಗೆ ಚಲನಚಿತ್ರರಂಗ ಪ್ರವೇಶಿಸಿದಳು, ಇದರಲ್ಲಿ ಆಕೆ ಒಂದು ಹಾಡನ್ನೂ ಹಾಡಿದ್ದಾಳೆ; ಆ ನಂತರ ಬಾಲಿವುಡ್‌ನತ್ತ ತೆರಳಿದಳು. 2003ರಲ್ಲಿ ಬಿಡುಗಡೆಯಾದ ಆಕೆಯ ಮೊದಲ ಬಾಲಿವುಡ್ ಚಲನಚಿತ್ರ, ದಿ ಹೀರೊ: ಲವ್ ಸ್ಟೋರಿ ಆಫ್ ಎ ಸ್ಪೈ ಆಕೆಗೆ ಉತ್ತಮ ವಿಮರ್ಶೆಗಳನ್ನು ತಂದುಕೊಟ್ಟಿತು. ಈ ಚಲನಚಿತ್ರ ಸರಾಸರಿಗಿಂತಲೂ ಕೆಳಮಟ್ಟದ್ದು ಎಂದು ಬಣ್ಣಿಸಲಾಗಿದ್ದರೂ, ಆ ವರ್ಷದಲ್ಲಿ ಅತಿ ಹೆಚ್ಚು ಯಶಸ್ಸು ಕಂಡ ಚಲನಚಿತ್ರಗಳಲ್ಲಿ ಒಂದಾಗಿತ್ತು.
ಅಕ್ಷಯ್ ಕುಮಾರ್‌ ಜೊತೆಗೆ ಆಕೆ ನಟಿಸಿದ ಮುಂದಿನ ಚಲನಚಿತ್ರ ಅಂದಾಜ್‌ ಯಶಸ್ಸು ಕಂಡಿತು, ಅಲ್ಲದೆ ಈ ಚಿತ್ರದಲ್ಲಿನ ಅಭಿನಯಕ್ಕಾಗಿ ಪ್ರಿಯಾಂಕಾ ಫಿಲ್ಮ್‌ಫೇರ್‌ ಅತ್ಯುತ್ತಮ ಆರಂಭಿಕ ನಟಿ ಪ್ರಶಸ್ತಿ ಮತ್ತು ಫಿಲ್ಮ್‌ಫೇರ್‌ ಅತ್ಯುತ್ತಮ ಪೋಷಕ ನಟಿ ಪ್ರಶಸ್ತಿಗಾಗಿ ನಾಮನಿರ್ದೇಶನಗೊಂಡಿದ್ದಳು. ಆಕೆಯ ಮುಂದಿನ ಕೆಲವು ಚಲನಚಿತ್ರಗಳು ಗಲ್ಲಾಪೆಟ್ಟಿಗೆಯಲ್ಲಿ ವಿಫಲವಾದವು.
2004ರಲ್ಲಿ, ಆಕೆ ನಟಿಸಿದ ಚಲನಚಿತ್ರ ಮುಝ್‌ಸೆ ಶಾದಿ ಕರೋಗಿ ಬಿಡುಗಡೆಗೊಂಡಿತು, ಅಲ್ಲದೆ ಆ ವರ್ಷ ಮೂರನೆಯ ಅತಿ ಹೆಚ್ಚು ಯಶಸ್ಸು ಗಳಿಸಿದ ಚಲನಚಿತ್ರವಾಗಿದೆ. ಆಕೆಯ ಮುಂದಿನ ಚಲನಚಿತ್ರ ಐತ್ರಾಜ್‌‌, ಡೆಮಿ ಮೂರ್‌ ನಟಿಸಿದ ಹಾಲಿವುಡ್ ಚಲನಚಿತ್ರ ಡಿಸ್ಕ್ಲೋಷರ್ ನ ಪುನರ್ತಯಾರಿಕೆ.ಇದರಲ್ಲಿ ಆಕೆಯದ್ದು "ನಕಾರಾತ್ಮಕ" ಪಾತ್ರ, ಮೊದಲ ಬಾರಿಗೆ ಖಳನಾಯಕಿಯಾಗಿ ಅಭಿನಯಿಸಿದಳು. ಆಕೆಯ ನಟನೆಯು ವಿಮರ್ಶಕರ ಪ್ರಶಂಸೆ ಯನ್ನು ಗಳಿಸಿತಲ್ಲದೆ, ಆಕೆಗೆ ಫಿಲ್ಮ್‌ಫೇರ್ ಅತ್ಯುತ್ತಮ ಖಳ ನಾಯಕಿ ಪ್ರಶಸ್ತಿಯನ್ನು ಗಳಿಸಿಕೊಟ್ಟಿತು. ಅಲ್ಲದೆ ಫಿಲ್ಮ್‌ಫೇರ್‌ ಅತ್ಯುತ್ತಮ ಪೋಷಕ ನಟಿ ಪ್ರಶಸ್ತಿಗಾಗಿ ಎರಡನೆಯ ಬಾರಿಗೆ ನಾಮನಿರ್ದೇಶನಗೊಂಡಳು. ಅದೇ ವರ್ಷ, ಇತರೆ ಬಾಲಿವುಡ್ ನಟ-ನಟಿಯರಾದ ಶಾ‌ರುಖ್ ಖಾನ್‌, ಸೈಫ್ ಅಲಿ ಖಾನ್, ರಾಣಿ ಮುಖರ್ಜಿ, ಪ್ರೀತಿ ಜಿಂಟಾ ಮತ್ತು ಅರ್ಜುನ್ ರಾಮ್‌ಪಾಲ್‌ ಇವರೊಂದಿಗೆ ಆಕೆ ಟೆಂಪ್ಟೇಷನ್ಸ್‌ 2004 ಎಂಬ ವಿಶ್ವ ಪ್ರವಾಸದಲ್ಲಿ ಪಾಲ್ಗೊಂಡಳು.
2005ರಲ್ಲಿ ಈಕೆಯ ಹಲವು ಚಲನಚಿತ್ರಗಳು ಬಿಡುಗಡೆಗೊಂಡವು, ಆದರೆ ಇವುಗಳಲ್ಲಿ ಹೆಚ್ಚಿನವು ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ಸು ಕಾಣಲಿಲ್ಲ.
2006ರಲ್ಲಿ ಭಾರೀ ಯಶಸ್ಸು ಗಳಿಸಿದ ಚಲನಚಿತ್ರಗಳ ಪೈಕಿ ಎರಡರಲ್ಲಿ ಚೋಪ್ರಾ ನಟಿಸಿದ್ದಳು - ಕೃಷ್‌ ಮತ್ತು ಡಾನ್ - ದಿ ಚೇಸ್ ಬಿಗಿನ್ಸ್‌ ಎಗೇನ್‌.
ಚಿತ್ರ ಸಂಗೀತಕ್ಕಾಗಿ ಖ್ಯಾತಿ ಪಡೆದ ನಿಖಿಲ್ ಆಡ್ವಾಣಿಯ ಸಲಾಮ್-ಎ-ಇಷ್ಕ್: ಎ ಟ್ರಿಬ್ಯೂಟ್ ಟು ಲವ್‌ 2007ರಲ್ಲಿ ಬಿಡುಗಡೆಯಾದ ಚೋಪ್ರಾಳ ಮೊದಲ ಚಲನಚಿತ್ರ. ಆದರೆ ಈ ಚಲನಚಿತ್ರ ಗಲ್ಲಾಪೆಟ್ಟಿಗೆಯಲ್ಲಿ ವಿಫಲವಾಯಿತು. ಚೋಪ್ರಾಳ ಮುಂದಿನ ಚಲನಚಿತ್ರ ಬಿಗ್ ಬ್ರದರ್‌ ಸಹ ವಿಫಲವಾಯಿತು.
2008ರಲ್ಲಿ, ಚೋಪ್ರಾ ಆರು ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡಳು. ಆಕೆಯ ಮೊದಲ ನಾಲ್ಕು ಚಲನಚಿತ್ರಗಳಾದ ಲವ್ ಸ್ಟೊರಿ 2050, ಗಾಡ್ ತುಸೀ ಗ್ರೇಟ್ ಹೊ,  ಚಮ್ಕು  ಹಾಗೂ ದ್ರೋಣ  ಯಶಸ್ಸು ಗಳಿಸಲಿಲ್ಲ. ಆದಾಗ್ಯೂ ಆಕೆಯ ಉಳಿದ ಎರಡು ಚಲನಚಿತ್ರಗಳಾದ ಫ್ಯಾಷನ್‌ ಮತ್ತು ದೋಸ್ತಾನಾ  ಗಲ್ಲಾ ಪೆಟ್ಟಿಗೆಯಲ್ಲಿ ಕ್ರಮವಾಗಿ 26,68,00,000 ಮತ್ತು 44,42,00,000 ರೂಪಾಯಿಗಳನ್ನು ಗಳಿಸಿದವು; ಮೊದಲಿನದಲ್ಲಿ ಆಕೆಯ ನಟನೆಯು ಆಕೆಗೆ ಫಿಲ್ಮ್‌ಫೇರ್ ಅತ್ಯುತ್ತಮ ನಟಿ ಪ್ರಶಸ್ತಿ, ಅತ್ಯುತ್ತಮ ನಟಿ ರಾಷ್ಟ್ರಪ್ರಶಸ್ತಿ ಸೇರಿದಂತೆ ಹಲವು ಪ್ರಶಸ್ತಿಗಳನ್ನು ತಂದುಕೊಟ್ಟಿತು.
2009ರಲ್ಲಿ ಪ್ರಿಯಾಂಕಾ ವಿಶಾಲ್ ಭಾರದ್ವಾಜ್ ನಿರ್ದೇಶಿಸಿದ ಕಮೀನೆ, ಆಶುತೋಷ್ ಗೋವಾರಿಕರ್‌ ನಿರ್ದೇಶನದ ವಾಟ್ ಇಸ್ ಯುವರ್ ರಾಶೀ?  ಮತ್ತು ಜುಗಲ್ ಹಂಸ್‌ರಾಜ್‌ರ ಪ್ಯಾರ್ ಇಂಪಾಸಿಬಲ್ ಚಿತ್ರಗಳಲ್ಲಿ ಕಾಣಿಸಿಕೊಳ್ಳಲಿದ್ದಾಳೆ.
‘ವಾಟಿಸ್ ಯುವರ್ ರಾಶಿ?’ (2009), ‘7 ಖೂನ್ ಮಾಫ್’ (2011), ‘ಬರ್ಫಿ!' (2012), ‘ಮೇರಿ ಕೋಮ್ (2014)’, ‘ದಿಲ್ ಧಡಕನೆ ದೊ' (2015), ಮತ್ತು 'ಬಾಜಿ ಮಸ್ತಾನಿ' (2015),ಈ ಎಲ್ಲಾ ಚಿತ್ರಗಳು ವ್ಯಾಪಕವಾದ ವಿಮರ್ಶಾತ್ಮಕ ಮೆಚ್ಚುಗೆಯನ್ನು ಪಡೆದವು. ಮತ್ತು ಅವು ಹಲವಾರು ಪುರಸ್ಕಾರಗಳನ್ನು ತಂದುಕೊಟ್ಟಿತು. 2015 ರಲ್ಲಿ, ಅವರ ಶಿರೋನಾಮೆ ಅಮೆರಿಕಾದ ನೆಟ್ವರ್ಕ್ ಸರಣಿಯಲ್ಲಿ, ಮೊದಲ ದಕ್ಷಿಣ ಏಷ್ಯಾ ಮಹಿಳೆ ಎನಿಸಿಕೊಳ್ಳುವ ಮೂಲಕ, ಎಬಿಸಿ ನಾಟಕದ ಶ್ರೇಣಿ 'ಕ್ವಿಂಟಿಕೊ' (Quantico) ದಲ್ಲಿ ಅಲೆಕ್ಸ್ ಪಾರ್ರಿಷ್ ಪಾತ್ರದಲ್ಲಿ ನಟಿಸುವ ಮೂಲಕ ಹಾಲಿವುಡ್‍ನಲ್ಲಿ ನಟಿಸಲು ಅವಕಾಶ ಪಡೆದರು.
ವಿಮರ್ಶೆಗಳು/ಟೀಕೆಗಳು
2008ರಲ್ಲಿ ಹಿಂದೂಸ್ಥಾನ್ ಯೂನಿಲೀವರ್ ಸಂಸ್ಥೆ ಚೋಪ್ರಾಳನ್ನು ಪಾಂಡ್ಸ್‌ನ ರಾಯಭಾರಿಯಾಗಿ ನೇಮಿಸಿತು. ಇದೇ ಸಂಸ್ಥೆಯ ತ್ವಚೆ ತಿಳಿಗೊಳಿಸುವಉತ್ಪನ್ನಗಳ ಕುರಿತ ಟಿವಿ ಜಾಹೀರಾತುಗಳಲ್ಲಿ, ಸೈಫ್ ಆಲಿ ಖಾನ್ ಮತ್ತು ನೇಹಾ ಧೂಪಿಯಾ ಜೊತೆ ಕಾಣಿಸಿಕೊಂಡಳು.; ಆದರೆ ಈ ಜಾಹೀರಾತುಗಳು ಜನಾಂಗೀಯತೆಯನ್ನು ಅನುಮೋದಿಸುತ್ತಿದೆಯೆಂಬ ಕಾರಣಕ್ಕೆ ವ್ಯಾಪಕ ಟೀಕೆಯನ್ನು ಎದುರಿಸಿದವು.
ಸಾಮಾಜಿಕ ಕಾರ್ಯ
ತನ್ನ ನಟನಾವೃತ್ತಿಯ ಜೊತೆಗೆ, ಚೋಪ್ರಾ, ಇತರೆ ಪ್ರದರ್ಶನಗಳಲ್ಲಿ ಭಾಗವಹಿಸುತ್‍ತಾರೆ, ಪತ್ರಿಕೆಗಳಿಗೆ ಕಾಲಮ್ಗಳನ್ನು ಬರೆಯುತ್ತಾರೆ;  ಅವರು  ತಯಾರಕರು ಮತ್ತು ಉತ್ಪನ್ನಗಳಗೆ ಒಂದು ಪ್ರಮುಖ ಪ್ರಸಿದ್ಧ ಧೃಡೀಕೃತ ಪ್ರಚಾರ ವ್ಯಕ್ತಿ ಕೂಡ. ಅವರು ಬಿಡುಗಡೆ ಮಾಡಿದ ಚೊಚ್ಚಲ 2012 ರಲ್ಲಿ (ಸಿಂಗಲ್) ಏಕವ್ಯಕ್ತಿ  ಗಾನ ಮುದ್ರಿಕೆ "ನನ್ನ ಸಿಟಿ" ತಮ್ಮ ಎರಡನೆಯ 2013 ರ ಮುದ್ರಿಕೆ (ಸಿಂಗಲ್) "ವಿನೂತನ" ಯುನೈಟೆಡ್ ಸ್ಟೇಟ್ಸ್ ಮತ್ತು ಕೆನಡಾ ದೇಶಗಳಲ್ಲಿ ಬೇಡಿಕೆ ಪಡೆದಿದೆ. ಚೋಪ್ರಾ ಪರೋಪಕಾರಿ ಚಟುವಟಿಕೆಗಳಲ್ಲೂ ತೊಡಗಿದ್ದಾರೆ ಮತ್ತು ಯೂನಿಸೆಫ್ನ (UNICEF) ಮಕ್ಕಳ ಹಕ್ಕುಗಳ ಸೌಹಾರ್ದ ರಾಯಭಾರಿಯಾಗಿ ನೇಮಿಸಲಾಯಿತು. 2010 ರಲ್ಲಿ ಆಕೆಯು ಪರಿಸರ, ಆರೋಗ್ಯ ಮತ್ತು ಶಿಕ್ಷಣ, ಮಹಿಳಾ ಸಬಲೀಕರಣ ಮತ್ತು ಮಹಿಳೆಯರ ಹಕ್ಕುಗಳು ಇವುಗಳ ಹೋರಾಟಕ್ಕೆ ಉತ್ತೇಜಿಸುತ್ತಾರೆ, ಮಹಿಳೆಯರ ಸುರಕ್ಷತಾ ಸೇರಿದಂತೆ ಮಹಿಳೆಯರ ಸಮಸ್ಯೆಗಳ ಬಗ್ಗೆ, ವಿಶೇಷವಾಗಿ, ಲಿಂಗ ಸಮಾನತೆ ಮತ್ತು ಲಿಂಗ ಅಸಮಾನತೆಯ ವೇತನ ಪಾವತಿ ಇವುಗಳ ಬಗೆಗೆ ಚರ್ಚಿಸುತ್ತಾರೆ.
ಹೊರಗಿನ ಕೊಂಡಿಗಳು
! colspan="3" style="background: #DAA520;" | ಫಿಲ್ಮ್‌ಫೇರ್‌ ಪ್ರಶಸ್ತಿಗಳು
ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರ
ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ 8 ವಿಧಾನ ಸಭಾ ಕ್ಷೆತ್ರಗಳಲ್ಲಿ ಒಂದಾಗಿದೆ. ವಿಜಯಪುರ ನಗರ ಮತಕ್ಷೇತ್ರ(2018)ದಲ್ಲಿ 1,21,753 ಪುರುಷರು, 1,19,882 ಮಹಿಳೆಯರು ಸೇರಿ ಒಟ್ಟು 2,41,635 ಮತದಾರರಿದ್ದಾರೆ.
ಕ್ಷೇತ್ರದ ಇತಿಹಾಸ
1957ರಲ್ಲಿ ಮೊದಲ ಚುನಾವಣೆಯಿಂದ ಚುನಾವಣೆ ಎದುರಾದಾಗ ಸ್ಪರ್ಧೆಯಲ್ಲಿದ್ದ ಮೊದಲ ಅವಧಿಯಲ್ಲೇ ಕಾಂಗ್ರೆಸ್‌ ಅಭ್ಯರ್ಥಿ ಮಹಾಲದಾರ ಗೌಸ್‌ ಮೊಹಿದ್ದೀನ್‌ ಅವರನ್ನು ಸೋಲಿಸಿ ಪಕ್ಷೇತರ ಅಭ್ಯರ್ಥಿಯಾದ ಸರದಾರ ಡಾ||ಬಸವರಾಜ ನಾಗೂರ ಗೆದ್ದರೂ ನಗರದ ಕ್ಷೇತ್ರ ಕಾಂಗ್ರೆಸ್‌ ಭದ್ರ ಕೋಟೆ ಎನಿಸಿತ್ತು. ನಂತರ ನಡೆದ ಮೂರು ಚುನಾವಣೆಗಳಲ್ಲಿ 1972ರವರೆಗೆ ಕಾಂಗ್ರೆಸ್‌ನ ರೇವಣಸಿದ್ದಪ್ಪ ನಾವದಗಿ, ಪಿ.ಬಿ. ಮಲ್ಲನಗೌಡ, ಕೆ.ಟಿ.ರಾಠೋಡ ಗೆದ್ದಿದ್ದರು. 1978ರಲ್ಲಿ ಜೆಎನ್‌ಪಿ ಪಕ್ಷದ ಸೈಯದ್‌ ಹಬೀಬುದ್ದೀನ್‌ ಭಕ್ಷಿ ಆಯ್ಕೆ ಆಗುವ ಮೂಲಕ ಕ್ಷೇತ್ರದಲ್ಲಿ ಆಯ್ಕೆಯಾದ ಮೊದಲ ಮುಸ್ಲಿಂ ಶಾಸಕ ಎನಿಸಿದರು. 1983ರಲ್ಲಿ ಬಿಜೆಪಿಯ ಚಂದ್ರಶೇಖರ ಗಚ್ಚಿನಮಠ ಗೆದ್ದರೆ, 1985ರಲ್ಲಿ ಗೆದ್ದಿದ್ದ ಕಾಂಗ್ರೆಸ್‌ನ ಎಮ್.ಎಲ್.ಉಸ್ತಾದ 1989ರಲ್ಲೂ ಆಯ್ಕೆಯಾಗಿದ್ದರು. 1994ರಲ್ಲಿ ಬಸನಗೌಡ ಪಾಟೀಲ(ಯತ್ನಾಳ) ಮೂಲಕ ಬಿಜೆಪಿ ಮೊದಲ ಬಾರಿಗೆ ಖಾತೆ ತೆರೆದರೆ, 1999ರಲ್ಲಿ ಬಿಜೆಪಿಯ ಅಪ್ಪು ಪಟ್ಟಣಶೆಟ್ಟಿಯವರನ್ನು ಸೋಲಿಸಿ ಎಮ್.ಎಲ್.ಉಸ್ತಾದ ಅವರು ಸೇಡು ತೀರಿಸಿಕೊಂಡರು. 2004 ಹಾಗೂ 2008ರಲ್ಲಿ ಅಪ್ಪಾಸಾಹೇಬ ಪಟ್ಟಣಶೆಟ್ಟಿ ಸತತ ಎರಡು ಬಾರಿ ಗೆದ್ದು ಬಿಗಿದ್ದರು. 2013ರಲ್ಲಿ ಕಾಂಗ್ರೆಸ್‌ನ ಡಾ| ಎಂ.ಎಸ್‌. ಬಾಗವಾನ ಆಯ್ಕೆಯಾದರು.
ವಿಜಯಪುರ ನಗರ ಕ್ಷೇತ್ರ ಕಾಂಗ್ರೆಸ್‌ ಮಟ್ಟಿಗೆ ಮುಸ್ಲಿಂ ಸಮುದಾಯಕ್ಕೆ ಇಲ್ಲಿ ಟಿಕೆಟ್‌ ಖಾತ್ರಿ ಮಾಡಿರುವ ಕ್ಷೇತ್ರ. ಇಸ್ಲಾಂ ಧರ್ಮೀಯರು ಹೆಚ್ಚಿನ ಸಂಖ್ಯೆಯಲ್ಲಿದ್ದಾರೆ ಎಂಬ ಕಾರಣಕ್ಕೆ ಕಳೆದ ನಾಲ್ಕಾರು ದಶಕಗಳಿಂದ ಕಾಂಗ್ರೆಸ್‌ ಇಲ್ಲಿ ಮುಸ್ಲಿಂ ಸಮುದಾಯಕ್ಕೆ ಸೇರಿದವರಿಗೆ ಟಿಕೆಟ್‌ ಕೊಟ್ಟು ಗೆಲ್ಲಿಸಿಕೊಂಡು ಬರುತ್ತಿದೆ.
ಸೂಫಿ ನಾಡಿನಲ್ಲಿ ಧರ್ಮ ರಾಜಕಾರಣ
ವಿಜಯಪುರ ಆದಿಲ್‌ಶಾಹಿ ಅರಸರ ರಾಜಧಾನಿ. ಸೂಫಿ ಸಂತರ ಪ್ರಭಾವದ ನೆಲೆ. ಜಗದ್ವಿಖ್ಯಾತ ಗೋಳಗುಮ್ಮಟ, ಐತಿಹಾಸಿಕ ಇಬ್ರಾಹಿಂ ರೋಜಾ, ಬಾರಾ ಕಮಾನ್‌ ಸೇರಿದಂತೆ ಅತ್ಯದ್ಭುತ ವಾಸ್ತುಶೈಲಿಯ ಸ್ಮಾರಕಗಳನ್ನು ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರ ತನ್ನೊಡಲಲ್ಲಿ ಹುದುಗಿಸಿಕೊಂಡಿದೆ.
1980ರ ದಶಕದಿಂದ ಕ್ಷೇತ್ರದ ರಾಜಕಾರಣ ಧರ್ಮಾಧಾರಿತವಾಗಿದೆ. 90ರ ದಶಕದಿಂದ ಈಚೆಗೆ ಚುನಾವಣೆ ಹಿಂದೂ-ಮುಸ್ಲಿಂ ನಡುವಿನ ಸ್ಪರ್ಧೆಯಾಗಿ ಮಾರ್ಪಟ್ಟಿದೆ.
ವೋಟ್‌ ಬ್ಯಾಂಕ್‌ ಭದ್ರಗೊಳಿಸಿ ಕೊಳ್ಳಲು, ಜಿಲ್ಲೆಗೊಂದು ಅಲ್ಪ ಸಂಖ್ಯಾತರಿಗೆ ಕ್ಷೇತ್ರ ಎಂಬ ತನ್ನ ಆಂತರಿಕ ನೀತಿಯಂತೆ ನಾಲ್ಕು ದಶಕಗಳಿಂದ ಕಾಂಗ್ರೆಸ್‌ ಮುಸ್ಲಿಂ ಅಭ್ಯರ್ಥಿಗೆ ವಿಜಯಪುರದಿಂದ ಟಿಕೆಟ್‌ ನೀಡಿದೆ. ಅಯೋಧ್ಯೆಯಲ್ಲಿ ರಾಮಮಂದಿರ ನಿರ್ಮಾಣದ ಜಪ ಆರಂಭಗೊಂಡ ಬಳಿಕ ಬಿಜೆಪಿ, ಹಿಂದೂತ್ವ ಪ್ರತಿಪಾದಿಸುವ ವ್ಯಕ್ತಿಗಳಿಗೆ ಟಿಕೆಟ್‌ ಘೋಷಿಸಿ, ಅಭ್ಯರ್ಥಿಗಳನ್ನು ಕಣಕ್ಕಿಳಿಸುವ ಸಂಪ್ರದಾಯಕ್ಕೆ ನಾಂದಿ ಹಾಡಿದೆ. ಜೆಡಿಎಸ್‌ ಎರಡೂ ಪಕ್ಷಗಳ ಪಾರಮ್ಯ ಮುರಿಯಲು ಯತ್ನಿಸಿದರೂ, ಫಲ ಸಿಕ್ಕಿಲ್ಲ.
ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರದ ಚುನಾವಣೆಯಲ್ಲಿ, ಅದರಲ್ಲೂ ಈಚೆಗಿನ ವರ್ಷಗಳಲ್ಲಿ ಪಕ್ಷ, ವ್ಯಕ್ತಿಗಿಂತ ಧರ್ಮಕ್ಕೆ ಹೆಚ್ಚಿನ ಆದ್ಯತೆ ದೊರೆತಿದೆ.
ಹೆಚ್ಚು ಮತದ ದಾಖಲೆ: ವಿಜಯಪುರ ಜಿಲ್ಲಾ ಚುನಾವಣಾ ಇತಿಹಾಸದಲ್ಲೇ ಅತಿ ಹೆಚ್ಚು ಮತ ಗಳಿಸಿ ಆಯ್ಕೆಯಾದ ಅಭ್ಯರ್ಥಿ ಎಂಬ ಹೆಗ್ಗಳಿಕೆ ಬಿಜೆಪಿಯಿಂದ 2004ರಲ್ಲಿ ವಿಜಯಿಯಾದ ಅಪ್ಪಾಸಾಹೇಬ ಪಟ್ಟಣಶೆಟ್ಟಿ ಅವರಿಗೆ ಸಲ್ಲುತ್ತದೆ. ಈ ಚುನಾವಣೆಯಲ್ಲಿ ಅಪ್ಪು 70001 ಮತ ಗಳಿಸಿದ್ದರು.
2008ರಲ್ಲಿ ಕ್ಷೇತ್ರ ಪುನರ್‌ ವಿಂಗಡಣೆ ಬಳಿಕ ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರ ನೂತನವಾಗಿ ಅಸ್ತಿತ್ವಕ್ಕೆ ಬಂದಿತು. ಈ ಹಿಂದಿನ ಚುನಾವಣೆಯಲ್ಲಿ ಗಳಿಸಿದ ಮತಕ್ಕಿಂತ ಅರ್ಧದಷ್ಟು ಮತ ಪಡೆದ ಅಪ್ಪು ಮತ್ತೆ ಬಿಜೆಪಿ ಶಾಸಕರಾಗಿ ಆಯ್ಕೆಯಾದರು.
1957ರಲ್ಲಿ ನಡೆದ ಮೊದಲ ಚುನಾವಣೆಯಲ್ಲಿ ಡಾ.ಸರದಾರ ಬಸವರಾಜ ನಾಗೂರ ಪಕ್ಷೇತರರಾಗಿ ಆಯ್ಕೆಯಾಗಿದ್ದನ್ನು ಬಿಟ್ಟರೆ, ಉಳಿದ 12 ಚುನಾವಣೆಗಳಲ್ಲಿ ವಿಜಯಪುರದ ಮತದಾರ ಪಕ್ಷಕ್ಕೆ ಮನ್ನಣೆ ನೀಡಿದ್ದಾರೆ.
ಜನಪ್ರತಿನಿಧಿಗಳ ವಿವರ
ವರ್ಗ:ಬಿಜಾಪುರ ಜಿಲ್ಲೆ ವರ್ಗ:ಕರ್ನಾಟಕದ ವಿಧಾನಸಭಾ ಕ್ಷೇತ್ರಗಳು
ಚಲನಚಿತ್ರ ನಿರ್ಮಾಣ
ಚಲನಚಿತ್ರ ನಿರ್ಮಾಣ ಎಂದರೆ ಚಿತ್ರವನ್ನು ನಿರ್ಮಿಸುವ ಪ್ರಕ್ರಿಯೆ. ಈ ಪ್ರಕ್ರಿಯೆ, ಅನೇಕ ಅಸುಲಭ ಹಂತಗಳು: ಪ್ರಮುಖವಾಗಿ ಚಿತ್ರ ಕಥೆ ಹಾಗಹಾಗು ಕಲ್ಪನೆಯ ಮೂಲಕ ಲಿಪಿ ಪ್ರತಿ, ಪಾತ್ರದಾರಿಗಳ ಆಕ್ಷಿತ್ತಣೆ, ಛಾಯಾಚಿತ್ರಗಾರಿಕೆ, ಸಂಪಾದನೆ, ಚಿತ್ರ ಬಿಡುಗಡೆ, ಕೇಳುಗರ ಮುಂದೆ ಪ್ರದರ್ಶಿಸುವುದನ್ನು ಒಳಗೊಂಡಿರುತ್ತದೆ. ಚಲನಚಿತ್ರವನ್ನು, ಪ್ರಪಂಚದ ಹಲವಾರು ಸ್ಥಳಗಳಲ್ಲಿ, ವಿವಿಧ ಸಾಮಾಜಿಕ, ಆರ್ಥಿಕ ಹಾಗೂ ರಾಜಕೀಯ ಕೋನಗಳಲ್ಲಿ, ವೈವಿಧ್ಯಮಯ ತಂತ್ರಜ್ಞಾನಗಳ ಮತ್ತು ಸಿನಿಮೀಯ ತಂತ್ರಗಳ ಬಳಕೆಯಿಂದ ನಿರ್ಮಾಣ ಮಾಡಲಾಗುವುದು. ಸೂಚಕವಾಗಿ, ಚಲನಚಿತ್ರ ನಿರ್ಮಾಣ ಒಂದು ಡೊಡ್ಡ ಸಂಸ್ಥೆಯನ್ನು ಒಳಗೊಂಡಿರುತ್ತದೆ. ಒಂದು ಚಿತ್ರವನ್ನು ಪೂರ್ಣಗೊಳಿಸಲು ಅನೇಕ ತಿಂಗಳಿಂದ ಹಿಡಿದು ಕೆಲವು ವರ್ಷಗಳ ಕಾಲ ತೆಗೆದುಕೊಳ್ಳಬಹುದು.
ಸ್ಪುಟೀಕರಣ
ಈ ಹಂತದಲ್ಲಿ ಚಿತ್ರದ ನಿರ್ಮಾಪಕ, ಒಂದು ನೈಜ ಆಧಾರಿತ ಅಥವ ಸಂದೇಶ ಸೂಚಿತ ಕಥೆಯನ್ನು, ಗುರುತಿಸಿದ ನಂತರ ಅದನ್ನು ಒಂದು ತಯಾರು ಬರಹಗಾರರನ್ನು, ಆ ಕಥೆಯು ಪುಸ್ತಕ/ನಾಟಕ/ಬೇರೊಂದು ಚಿತ್ರ/ನಿಜವಾದ ಕಥೆ ಅಥವ ಒಂದು ಮೂಲ ಕಲ್ಪನೆಯೋ ಎಂದು ಸ್ಪಷ್ಟಪಡಿಸಿಕೊಂಡು ಉತ್ತಮ ಕಥೆಯನ್ನು ಆಯ್ಕೆ ಮಾಡುವನು. ಮುಂದೆ ಅವನು ಕಥೆಯನ್ನು ಸಣ್ಣ ಸಣ್ಣ ದೃಶ್ಯಗಳಿಗೆ ವಿಭಾಗಿಸಿ, ಒಂದೊಂದು ದೃಶ್ಯಗಳನ್ನು ಆಧರಿಸಿ, ಚಿತ್ರದ ಭಾಗಗಳನ್ನು ಚಿತ್ರೀಕರಿಸುತ್ತಾರೆ. ನಂತರ ಚಿತ್ರದ, 25-30 ಪುಟಗಳ ಮುಖ್ಯಾಂಶ ಸೂಚಿ ಸಾರಾಂಶವನ್ನು ಸಿದ್ಧ ಪಡಿಸಲಾಗುವುದು. ಇದು ಸಂಭಾಷನೆಗಳು ಹಾಗೂ ವೇದಿಕೆ ನಿರ್ದೇಶಣೆಯನ್ನು ಒಳಗೊಂಡಿದ್ದು, ಕೆಲವು ಚಿತ್ರಗಳನ್ನು ಹೊಂದಿಕೊಂಡು ಸೂಚಕ ಚಾಪುಗಳನ್ನು ಹೊಂದಿದೆ. ಈ ಸಾರಾಂಶವನ್ನು ಉತ್ಪಾದಿಸಿದ ಮೇಲೆ ಲಿಪಿ ಪ್ರತಿಯನ್ನು ಸೃಷ್ಟಿಸಲಾಗುವುದು. ನಿರ್ಮಾಪಕರು ಮತ್ತು ಕಥೆಗಾರ ಚಿತ್ರದ ಪಿಚ್ಚನ್ನು ಸಂಭಾವ್ಯ ಬಂಡವಾಳಗಾರರಿಗೆ ಅದನ್ನು ಪ್ರಸ್ತುತ ಪಡಿಸುತ್ತಾರೆ. ಪಿಚ್ಚ್ ಸಫಲವಾದಲ್ಲಿ, ಚಿತ್ರ ಹಸಿರು ನಿಶಾನೆ ಪಡೆಯುತ್ತದೆ: ಎಂದರೆ, ಸಾಮಾನ್ಯವಾಗಿ ಪ್ರಮುಖ ಚಲನಚಿತ್ರ ನಿರ್ಮಾಣ ಶಾಲೆ/ ಚಲನಚಿತ್ರ ಮಂಡಳಿ ಅಥವ ಸ್ವತಂತ್ರ ಹೂಡಿಕೆದಾರರು ಒಳಗೊಂಡಿರುವ ಪಕ್ಷಗಳು ಒಪ್ಪಂದ ಮಾಡಿಕೊಂಡು ಕರಾರು ಪತ್ರಕ್ಕೆ ಸಹಿ ಹಾಕುತ್ತಾರೆ. ಒಮ್ಮೆ ಎಲ್ಲಾ ಪಕ್ಷಗಳು ಬೇಟಿಯಾಗಿ ಒಪ್ಪಂದದ ನಂತರ ಚಿತ್ರ ನಿರ್ಮಾಣ, ಪೂರ್ವ ನಿರ್ಮಾಣ ಹಂತಕ್ಕೆ ಪ್ಮುಂಉರ್ದುಣ್ವಾರಿಯುತ್ತದೆ. ಈ ಹಂತವನ್ನು ತಲುಪುವಷ್ಟರಲ್ಲಿ, ಚಿತ್ರ ತಂಡ ಸ್ಪಷ್ಟವಾದ ಮಾರಾಟಗಾರಿಕೆಯ ಕಾರ್ಯತಂತ್ರ ಮತ್ತು ಉತ್ತಮ ಪ್ರೇಕ್ಷಕರನ್ನು ಹೊಂದಿರುತ್ತದೆ.
ನಿರ್ಮಾಣ
ನಿರ್ಮಣ ಹಂತದಲ್ಲಿ ಚಲನಚಿತ್ರವನ್ನು ತಯಾರಿಸಿ ಚಿತ್ರಿಸಿಕೊಂದಿರುತ್ತಾರೆ. ಈ ಹಂತದಲ್ಲಿ ಹೆಚ್ಚು ಕಲಾವಿದರೆನಿಸಿರುವ ವಸ್ತು ನಿಯೊತ್ರಕ, ಸ್ಕ್ರಿಪ್ಟ್ ಸಹಾಯಕ,ಉಪನಿದೆಶ್ಕ, ಛಯಾಗ್ರಹಕ ಹಾಗು ಧ್ವನಿ ಸಂಪಾದಕರನ್ನು ಬಳಸಿಕೊಳ್ಳುತ್ತಾರೆ. ಇವೆಲ್ಲ ಚಲನಚಿತ್ರವನ್ನು ನಿರ್ಮ್ಮಣಿಸುವಲ್ಲಿ ಮೂಖ್ಯ ಪಾತ್ರವನ್ನು ವಹಿಸುತ್ತದೆ, ನಿರ್ಮಾಣ ಮಂಡಳಿ ಎಂತಹ ಪಾತ್ರವನ್ನು ವಹಿಸುವೊತಹ ಸ್ವಾತಂತ್ರ್ಯ ವನ್ನು ಹೊಂದಿರುತ್ತದೆ. ಸಾಮಾನ್ಯ ಚಲನಚಿತ್ರದ ಚಿತ್ರೀಕರಣ ಚಿತ್ರತಂಡ ನಿರ್ದಿಷ್ಟ ಸಮಯಕ್ಕೆ ನಿರ್ದಿಷ್ಟ ಸ್ಥಳಕ್ಕೆ ಬ್ರುವುದರಿಂದ ಪ್ರಾರಂಭವಾಗುತ್ತದೆ ಸೆಟ್ ಬೆಳಕು ಹಾಗು ಇತರ ಕೆಲಸಗಳಿರಿವುದರಿಒದ ಲಲಾವಿದರಿಗೆ ಸುಕ್ತ ಸಮಯವನ್ನು ನೀಡಿರುತ್ತಾರೆ. ತಾಂತ್ರಿಕ, ಗ್ರಿಪ್ ಹಾಗು ಎಲೆಕ್ಟ್ರಿಕ್ಗೆ ಸಂಬ್ಂಧ್ ಪಟ್ಟ ಕೆಲಸಗಾರರು ಧ್ವನಿ ಮತ್ತು ಛಾಯಾಗ್ರಹಕರ ತಂಡಕ್ಕಿಂತ ಮುಒದಿರುತ್ತಾರೆ, ಹೆಚ್ಚು ಪರಿಣಾಮಕಾರಿಯಾಗಲು ಒಂದು ಸಾಲು ಚಿತ್ರೀಕರಣವಾಗುತ್ತಿರುವಾಗಲೆ ಮತ್ತೊಂದು ಸಾಲಿಗೆ ತಯಾರು ಮಾದಿಕೊಳ್ಳುತಿರುತ್ತಾರೆ. ಬೀಕಾದ ಕೆಲಸಗಳನ್ನು ನಿರ್ಮಣ ಹಂತದಲ್ಲಿ ಪುರ್ಣಗೊಳಿಸಿ ಬಣ್ಣ ಬಳೆದು ಕೇಲಾವಿದರನ್ನು ತಮ್ಮ ಪಾತ್ರಕ್ಕೆ ಅನುಗುಣವಾಗಿ ಶೃಂಗರಿಸುತ್ತಾರೆ.
ಪೂರ್ಣ ನಿರ್ಮಾಣ
ಇಲ್ಲಿ ವಿಡೀಯೋವನ್ನು ಮುಖ್ಯ ಸಂಪಾದಕರು ಒಂದುಗೂಡಿಸುತ್ತಾರೆ. ಕಿರು ಚಿತ್ರವನ್ನು ಕಂಚ ಬದಲಾಯಿಸಿ, ನಿರ್ಮಾನದ ದ್ವನಿ ಹಾಗು ಇನ್ನಿತರ ಮುಖ್ಯ ಪ್ರಕಾರಗಳನ್ನು ತಯಾರು ಮಾಡಿಮುದ್ರಿಸುತ್ತಾರೆ. ದ್ವನಿಯನ್ನು ವಿನ್ಯಾಸಿಸಿ ಅದನ್ನು ರೆಕಾರ್ಡ್ ಮಾಡುತ್ತಾರೆ. ಯಾವದೇ ಗಣಕಯಂತ್ರದ ಒಂದು ಸ್ವಾಲತ್ತನ್ನು ಹಾಕುತ್ತಾರೆ. ಕೊನೆಗೆ ಎಲ್ಲಾ ದ್ವನಿಯನ್ನು ಸ್ಚೆಮ್ಗಳಾಗಿ ಮಿಶ್ರಿಸಿಎಲ್ಲಾ ಪ್ರಮುಖ ಕೆಲಸಗಳನ್ನು ಮುಗಿಸುತ್ತಾರೆ. ಈ ಎಲ್ಲಾ ಕೆಲಸಗಳು ಮುಗಿದ ನಂತರ ತಂಡದ ಕಲಾವಿದರು ಛಾಯಗ್ರಹಣ ಕೋನವನು ಒಂದು ದೃಶ್ಯ ಪೂರ್ಣವಾಗುವವರೆಗು ತಮ್ಮಗೆನೀಡಿರುವ ನಿರ್ದಿಷ್ಟ ಕೆಲಸದಲ್ಲಿ ಭಾಗಿಯಾಗಿರುತ್ತಾರೆ. ಒಂದು ದೃಶ್ಯದ ಚಿತ್ತ್ರೀಕರಣ ನಡೆದ ನಂತರ ಸಹ ನಿರ್ದೇಶಕರು ಉಪಯೋಗಿಸಿರುವ ವಸ್ತುಗಳನ್ನು ಹಾಗು ದೃಶ್ಯಕ್ಕೆ ಬೇಕಾದಸವಲತ್ತುಗಳನ್ನು ಡಿಸ್ ಮ್ಯಾಂಟಲ್ ಮಾಡುತ್ತಾರೆ. ದಿನದ ಕೊನೆಯಲ್ಲಿ ನಿರ್ದೇಶಕರು ನಂತರ ದಿನದ ಚಿತ್ರೀಕರಣದ ಸಮಯ ಹಾಗು ಸ್ಥಳವನ್ನು ತಿಳಿಸುತ್ತಾರೆ .ಈ ಎಲ್ಲಾ ಬದಲಾವಣೆಗಳನ್ನು ನಿರ್ಮಾಣ ಕಛೇರಿಗೆ ದಿನವೂ ವರದಿಸಲ್ಲಿಸುತ್ತಿರಬೇಕು.ಇದು ರಿಪೋರ್ಟ್ ಶೀಟ್,ದ್ವನಿ ಹಾಗು ಛಾಯಗ್ರಹಕರ ತಂಡವನ್ನು ಹೊಂದಿರುತ್ತದೆ. ಕಾಲ್ ಶೀಟ್ ಗಳನ್ನು ಎಲ್ಲರಿಗೂ ವಿತರಿಸಿ ಸಮಯಕ್ಕೆ ಸರಿಯಾಗಿ ಚಿತ್ರೀಕರ್ಣ ಸ್ಥಳಕ್ಕೆಬರಲು ಸೂಚಿಸುತ್ತಾರೆ. ನಂತರ ನಿರ್ದೆಶಕರು, ನಿರ್ಮಾಪಕರು ಮತ್ತು ಇನ್ನಿತರ ಕೆಲಸಗಳ ಮುಖ್ಯ ನಿರ್ವಹಕರು ಚಿತ್ರಿಕರ್ಣವಾದ ದೃಶ್ಯಗಳನ್ನು ವೀಕ್ಷಿಸುತ್ತಾರೆ.ಇದನ್ನೇ "ಡೈಲೀಸ್" ಎಂದುಕರೆಯುತ್ತಾರೆ. ಕಲೆ, ಛಾಯಗ್ರಹಣ ಹಾಗು ಇನ್ನಿತರ ಕೆಲಸಗಳು ಕಣ್ಣಿಗೆ ಕಾಣುವಂತೆ ಕಟ್ಟಿ ಅದು ಶಾಶ್ವತವಾಗಿ ಇರುವಂತಹ ಗೂಡ ಸಂಚನೆಯನ್ನು ರೂಪಿಸುತ್ತಾರೆ. ಚಿತ್ರೀಕರ್ಣ ನಿರೂಪಣೆಪ್ರತ್ಯೇಕ ಪ್ರದೇಶಗಳಲ್ಲಿ ದಿನಕ್ಕೆ ೧೩ ರಿಂದ ೧೪ ಗಂಟೆಗಳವರೆಗೆ ನಡೆಯುತ್ತದೆ .ಚಿತ್ರ ನಿರ್ಮಾಣದಿಂದ ತಮ್ಮ ತಂಡದಲ್ಲಿ ಹೊಸ ಹುರುಪು ಹಾಗು ಚಂಚಲ ಸ್ಪೂರ್ತಿಯ ಸ್ವರೂಪಪ್ರಾರಂಭವಾಗುತ್ತದೆ. ಚಿತ್ರದ ಎಲ್ಲಾ ಹಂತಗಳು ಹಾಗು ಬಹುಮುಖ್ಯ ಕೆಲಸಗಳು ಮುಗಿದ ನಂತರ ಎಲ್ಲ್ಲರಿಗೂ ಧನ್ಯವಾದ ಸಲ್ಲಿಸಲು ವ್ರಾಪ್ ಪಾರ್ಟಿಯನ್ನು ನೀಡುತ್ತಾರೆ. ತಮ್ಮ ಕೆಲಸಕ್ಕೆ ತಕ್ಕಸಂಭಾವನೆಯನ್ನು ಸಹ ನೀಡಿ ಗೌರವಿಸುತ್ತಾರೆ.
ವಿತರಣೆ
ಇದು ಅಂತಿಮ ಹಂತ, ಚಲನಚಿತ್ರವನ್ನು  ಸಿನಿಮಾಗಳಿಗೆ ಅಥವ ಅಪರೂಪವಾಗಿ ಸಾಮಾನ್ಯರ ಮಾದ್ಯಮವಾದ (ಡಿ.ವಿ.ಡಿ , ವಿ.ಸಿ.ಡಿ , ವಿ.ಎಚ್.ಎಸ್ , ಬ್ಲೂ-ರೇ) ಅಥವ ನೇರವಾಗಿ ಡೌನ್ಲೋಡ್ನ  ಸೌಲಭ್ಯವಿರುತ್ತದೆ. ಚಲನಚಿತ್ರವನ್ನು ಬೇಕಾದಲ್ಲಿ ನಕಲು ಮಾಡಿ ಸಿನಿಮಾಗಳಿಗೆ ವೀಕ್ಷಣೆಗಾಗಿ ವಿತರಿಸಲಾಗುತ್ತದೆ. ಮಾದ್ಯಮ ಕಿಟ್, ಭಿತ್ತಿ ಪತ್ರ ಹಾಗು ಬೇಕಾದ ಪ್ರಚಾರಕ ವಸ್ತುಗಳನ್ನು ಉಪಯೋಗಿಸಿ ಪೂರ್ಣ ಪ್ರಮಾಣದಿಂದ ಪ್ರಚಾರಿಸುತ್ತಾರೆ. ಚಲನಚಿತ್ರ ವಿತರಣಕಾರರು ಸಾಮಾನ್ಯವಾಗಿ ಚಲನಚಿತ್ರವನ್ನು ಮಾದ್ಯಮದವರೋಡನೆ ವ್ಯವಹರಿಸಿ ಹಾಗು ಚಲನಚಿತ್ರ ಮಹೋತ್ಸವನ್ನು ಉಲ್ಲೇಖಿಸಿ ಬಿಡುಗಡೆ ಮಾಡುತ್ತಾರೆ. ಸಾಕಷ್ಟು ಚಿತ್ರಗಳಿಗೆ ತಮ್ಮದೆ ವೆಬ್ ವಿಳಾಸವನ್ನು ಹೊಂದಿರುತ್ತಾರೆ. ಆ ಚಿತ್ರ ಸೂಕ್ತ ಚಿತ್ರಮಂದಿರಗಳಲ್ಲಿ ಪ್ರದರ್ಶನಗೋಳ್ಳುತ್ತದೆ. ಕೆಲವು ದಿನಗಳ ನಂತರ ಡಿ.ವಿ.ಡಿ ಯನ್ನು ಬಿಡುಗಡೆ ಮಾಡುತ್ತಾರೆ. ವಿತರಣೆಯ ಹಕ್ಕನ್ನು ಮಾರುಕಟ್ಟೆಯಲ್ಲಿ ವ್ಯಾಪಾರಕ್ಕೆ ಇಡುವರು. ವಿತರಣಕಾರರು ಮತ್ತು ನಿರ್ಮಾಣದ ಜವಾಬ್ದಾರಿ ಹೋತ್ತ ಸಂಸ್ಥೆ ಬಂದ ಲಾಭವನ್ನು ಹಂಚಿಕೋಳ್ಳುತ್ತಾರೆ.
ಸ್ವತಂತ್ರಿಯ ಚಿತ್ರ ನಿರ್ಮಾಣ
ಚಿತ್ರನಿರ್ಮಾಣ ಮುಖ್ಯ ನಿರ್ವಹಣೆಯ ಆಚೆ ನಡೆಯುತ್ತದೆ, ಮತ್ತು ಇದನ್ನು ಸ್ವಾತಂತ್ರ ಚಿತ್ರ ನಿರ್ಮಾಣ ಎಂದು ಕರೆಯುತ್ತಾರೆ. ಡಿ.ವಿ.ತಂತ್ರಜ್ಞಾನದ ಅಳವಡಿಯ ನಂತರ ಚಿತ್ರ ನಿರ್ಮಾಣ ಬಹಳ ಸ್ವಾತಂತ್ರ್ಯ ಸ್ವರೂಪವನ್ನು ಪಡೆದುಕೊಂಡಿದೆ. ಚಿತ್ರ ನಿರ್ಮಾಣಕಾರರು ಸಂಗೀತ, ನಿರ್ಮಾಣ , ಕಲೆ ಹಾಗು ಇನ್ನಿತರ ಮಹತ್ವಕರ ಸಂಗತಿಗಳನ್ನು ತಾವೆ ಸ್ವಂತ ಗಣಕಯಂತ್ರದಲ್ಲಿ ನಿರೂಪಿಸುತ್ತಾರೆ. ನಿರ್ಮಾಣ ಹಂತದ ಸ್ವಾತಂತ್ರಿಕರಣದ ನಂತರ ಹಣ ಹೂಡಿಕೆ ಮತ್ತು ಮಾರುಕಟ್ಟೆಯಲ್ಲಿ ಈ ಸಿನಿಮಾ ಹಳೆಯ ಹುರುಪನ್ನು ಮೀರಿ ಬೆಳೆದು ನಿಂತಿದೆ. ಈಗ ಅಂತರ್ಜಾಲದಿಂದ ಬಂಡವಾಳವಿಲ್ಲದೆ ಚಲನಚಿತ್ರಕ್ಕೆ ಪ್ರಚಾರ ಗಿಟ್ಟಿಸುವಲ್ಲಿ ಸಂಪೂರ್ಣವಾಗಿ ಉಪಯುಕ್ತವಾಗಿದೆ. ಇದರಿಂದ ಹಲವಾರು ಮಂದಿ ಚಿತ್ರವನ್ನು ಬಿಡುಗಡೆ ಮಾಡುವರಿಗೆ ಸ್ವತಂತ್ರ್ಯವಾಗಿ ಚಲನಚಿತ್ರವನ್ನು ವೆಬ್ ಸೈಟ್ ಗಳಲ್ಲಿ ಪ್ರಕತಟಿಸುತ್ತಿದಾರೆ. ಅಂತರ್ಜಾಲದ ವಿತರಣೆಯಿಂದ ಸುಲಭವಾಗಿ ಸ್ವತಂತ್ರ್ಯ ವಿತರಣಕಾರರು ಹೆಚ್ಚು ಹಣ ಸಂಪಾದಿಸುತ್ತಿದ್ದಾರೆ.
ಟಿಪ್ಪಣಿಗಳು
ವರ್ಗ:ಚಲನಚಿತ್ರಗಳು
ಭಾನುಭಕ್ತ ಆಚಾರ್ಯ
ಭಾನುಭಕ್ತ ಆಚಾರ್ಯ ( ೧೮೧೪ - ೧೮೬೮ ಸಾಮಾನ್ಯ ಯುಗ ) ( ೧೮೭೧ - ೧೯೨೫ ವಿಕ್ರಮ ಶಕೆ ) ನೇಪಾಳಿ ಬರಹಗಾರ, ಕವಿ ಮತ್ತು ಅನುವಾದಕ. ಅವರನ್ನು ನೇಪಾಳಿ ಭಾಷೆಯ ಮೊದಲ ಕವಿ ಎಂದು ವ್ಯಾಪಕವಾಗಿ ಪರಿಗಣಿಸಲಾಗಿದೆ. ಇದಕ್ಕಾಗಿ ಅವರಿಗೆ "ಆದಿಕಬಿ" ಅಕ್ಷರಶಃ "ಮೊದಲ ಕವಿ" ಎಂಬ ಬಿರುದನ್ನು ನೀಡಲಾಯಿತು.
ರಾಮಾಯಣ ಮಹಾಕಾವ್ಯವನ್ನು ಸಂಸ್ಕೃತದಿಂದ ನೇಪಾಳಿಗೆ ಮೊದಲ ಬಾರಿಗೆ ಭಾಷಾಂತರಿಸಲು ಅವರು ಹೆಚ್ಚು ಹೆಸರುವಾಸಿಯಾಗಿದ್ದಾರೆ. ಆರಂಭದಲ್ಲಿ ಅವರ ರಾಮಾಯಣದ ಅನುವಾದವು ಮೌಖಿಕ ರೂಪದಲ್ಲಿ ಜನಪ್ರಿಯವಾಗಿತ್ತು. ಇದನ್ನು ನಂತರ ೧೯ ನೇ ಶತಮಾನದ ಕೊನೆಯಲ್ಲಿ ಭಾನುಭಕ್ತ ರಾಮಾಯಣ ಎಂದು ಮೋತಿರಾಮ್ ಭಟ್ಟರಿಂದ ಸಂಕಲಿಸಿ ಪ್ರಕಟಿಸಲಾಯಿತು.
ಆರಂಭಿಕ ಜೀವನ ಮತ್ತು ಶಿಕ್ಷಣ
ಭಾನುಭಕ್ತ ಆಚಾರ್ಯ ಅವರು ೧೮೧೪ ಜುಲೈ ೧೩ ರಂದು ( ೨೯ ಆಷಾಢ ೧೮೭೧ ವಿಕ್ರಮ ಶಕೆ) ನೇಪಾಳದ ತನಹುನ್ ಜಿಲ್ಲೆಯ ಚುಂಡಿ ರಾಮ್ಘ ಗ್ರಾಮದಲ್ಲಿ ಧನಂಜಯ ಆಚಾರ್ಯ ಮತ್ತು ಧರ್ಮಾವತಿ ಆಚಾರ್ಯರ ಪುತ್ರನಾಗಿ ಜನಿಸಿದರು. ಅವರ ತಂದೆ ಧನಂಜಯ ಆಚಾರ್ಯ ಅವರು ಸರ್ಕಾರಿ ಅಧಿಕಾರಿಯಾಗಿದ್ದರು ಮತ್ತು ಎಲ್ಲಾ ಸಹೋದರರಲ್ಲಿ ಹಿರಿಯರಾಗಿದ್ದರು. ಭಾನುಭಕ್ತರು ಸಂಸ್ಕೃತದ ಪ್ರಾಥಮಿಕ ಶಿಕ್ಷಣವನ್ನು ಅವರ ಮನೆಯಲ್ಲಿ ತಮ್ಮ ತಾತ ಮತ್ತು ನಂತರ ವಾರಣಾಸಿಯಲ್ಲಿ ಪಡೆದರು.
ಸಾಹಿತ್ಯ ವೃತ್ತಿ
ನೇಪಾಳಿ ಭಾಷೆ ಸೇರಿದಂತೆ ದಕ್ಷಿಣ ಏಷ್ಯಾದ ಭಾಷೆಗಳು ಆ ಸಮಯದಲ್ಲಿ ಕಡಿಮೆ ಲಿಖಿತ ಸಂದರ್ಭ ಮತ್ತು ಸಾಹಿತ್ಯಿಕ ಪ್ರಭಾವದೊಂದಿಗೆ ಭಾಷಾ ಪ್ರಸಾರದ ಮೌಖಿಕ ಮಾಧ್ಯಮಕ್ಕೆ ಸೀಮಿತವಾಗಿತ್ತು. ದಕ್ಷಿಣ ಏಷ್ಯಾದ ಬಹುತೇಕ ಲಿಖಿತ ಪಠ್ಯಗಳು ಸಂಸ್ಕೃತದ ಪ್ರಾಬಲ್ಯವನ್ನು ಹೊಂದಿದ್ದರಿಂದ ಅದು ಸಾಮಾನ್ಯ ಜನರಿಗೆ ಪ್ರವೇಶಿಸಲಾಗಲಿಲ್ಲ. ಬ್ರಾಹ್ಮಣರು ಅಧ್ಯಾಪಕರಾಗಿ, ವಿದ್ವಾಂಸರಾಗಿ, ಪುರೋಹಿತರಾಗಿ ಶ್ರೇಷ್ಠತೆ ಮೆರೆದ ಜಾತಿಯಾದ್ದರಿಂದ ಎಲ್ಲಾ ಧಾರ್ಮಿಕ ಗ್ರಂಥಗಳು ಮತ್ತು ಇತರ ಸಾಹಿತ್ಯ ಕೃತಿಗಳ ಪ್ರವೇಶವು ಅವರಿಗೆ ಮಾತ್ರ ಸೀಮಿತವಾಗಿತ್ತು ಹಾಗೂ ಶಿಕ್ಷಣವನ್ನು ಮತ್ತು ಸಂಸ್ಕೃತವನ್ನು ಅರ್ಥಮಾಡಿಕೊಳ್ಳಬಲ್ಲ ಕೆಲವರು ಮಾತ್ರ. ಅನೇಕ ಕವಿಗಳು ಸಂಸ್ಕೃತದಲ್ಲಿ ಕವಿತೆಗಳನ್ನು ಬರೆದಿದ್ದಾರೆ. ಆದರೆ ಆಚಾರ್ಯ ಅವರು ನೇಪಾಳಿ ಭಾಷೆಯಲ್ಲಿ ಬರೆಯಲು ಪ್ರಾರಂಭಿಸಿದರು. ಅದು ಭಾಷೆಯನ್ನು ಜನಪ್ರಿಯಗೊಳಿಸಿತು ಮಾತ್ರವಲ್ಲದೆ ರಾಣಾ ಆಡಳಿತಗಾರರಿಂದ ಸ್ವೀಕಾರವನ್ನು ಗಳಿಸಿತು.
ರಾಮ್‌ನ ವೀರ ಸಾಹಸಗಳ ಬಗ್ಗೆ ಆಚಾರ್ಯರ ಉಪಕಾರವು ನೇಪಾಳಿ ಮಾತನಾಡುವ ಜನರಿಗೆ ಅವರ ಕಥೆಯನ್ನು ಪ್ರವೇಶಿಸುವ ತುರ್ತುಸ್ಥಿತಿಯನ್ನು ತಂದಿತು. ಹೆಚ್ಚಿನ ಜನರಿಗೆ ಸಂಸ್ಕೃತ ಭಾಷೆ ಅರ್ಥವಾಗದ ಕಾರಣ ಅವರು ಮಹಾಕಾವ್ಯವನ್ನು ನೇಪಾಳಿ ಭಾಷೆಗೆ ಅನುವಾದಿಸಿದರು. ರಾಮಾಯಣದ ಭಾವಗೀತಾತ್ಮಕ ನಿರೂಪಣಾ ಶೈಲಿಯನ್ನು ಸಂರಕ್ಷಿಸಿ ಅವರ ಅನುವಾದಗಳು "ಭವ ಮತ್ತು ''ಮರ್ಮ" ಎಂಬ ಭಾವಗೀತಾತ್ಮಕ ಸಾರವನ್ನು ಹೊಂದಿವೆ ಎಂದು ವಿದ್ವಾಂಸರು ನಂಬಿದ್ದಾರೆ. ಅದು ಕವಿತೆಯಂತೆ ಧ್ವನಿಸುವ ಬದಲು ಪ್ರಾದೇಶಿಕ ಪ್ರಭಾವವನ್ನು ವಿರೂಪಗೊಳಿಸದೆ ಹಾಡಿನಂತೆ ಧ್ವನಿಸುತ್ತದೆ.  ''
ಅವರು ಯಾವುದೇ ಪಾಶ್ಚಿಮಾತ್ಯ ಶಿಕ್ಷಣವನ್ನು ಸ್ವೀಕರಿಸಲಿಲ್ಲ ಅಥವಾ ವಿದೇಶಿ ಸಾಹಿತ್ಯದೊಂದಿಗೆ ಪರಿಚಿತರಾಗಿರಲಿಲ್ಲ. ಅದು ಅವರ ಕೆಲಸ ಮತ್ತು ಅನುಭವದ ಪ್ರಯಾಣವನ್ನು ಸ್ಥಳೀಯ ಸಾಹಿತ್ಯ ವ್ಯವಸ್ಥೆಗೆ ಮೂಲವಾಗಿ ಇರಿಸಿತು ಮತ್ತು ಅವರ ಕೃತಿಗಳಿಗೆ ಬಲವಾದ ನೇಪಾಳಿಯ ಸವಿಯನ್ನು ತಂದುಕೊಟ್ಟಿತು. ಅವರ ಬರಹಗಳ ಪ್ರಮುಖ ಲಕ್ಷಣಗಳು ಸರಳವಾಗಿದ್ದರೂ ಧರ್ಮದ ಪ್ರಜ್ಞೆ, ಸರಳತೆಯ ಪ್ರಜ್ಞೆ ಮತ್ತು ಅವರ ದೇಶದ ಉಷ್ಣತೆ ಮತ್ತು ಇತರ ಅನೇಕ ಕವಿಗಳನ್ನು ಹೋಲಿಸಲು ಸಾಧ್ಯವಾಗಲಿಲ್ಲ. ಶ್ರೀಮಂತ ಕುಟುಂಬಕ್ಕೆ ಸೇರಿದ ಅವರು ಎಂದಿಗೂ ಯಾವುದೇ ಆರ್ಥಿಕ ತೊಂದರೆಗಳನ್ನು ಹೊಂದಿರಲಿಲ್ಲ. ಅಂತೆಯೇ ಸಮಾಜಕ್ಕೆ ಏನನ್ನಾದರೂ ನೀಡಲು ಬಯಸಿದ ಹುಲ್ಲು ಕಡಿಯುವವರನ್ನು ಭೇಟಿಯಾಗುವವರೆಗೂ ಅವರು ಗಮನಾರ್ಹವಲ್ಲದ ಜೀವನವನ್ನು ಹೊಂದಿದ್ದರು. ಆದ್ದರಿಂದ ಅವರನ್ನು ಸಾವಿನ ನಂತರವೂ ನೆನಪಿಸಿಕೊಳ್ಳಬಹುದು. ಹುಲ್ಲು ಕಡಿಯುವವನ ಮಾತುಗಳೇ ಸಮಾಜದಲ್ಲಿ ಛಾಪು ಮೂಡಿಸುವ ಕೆಲಸ ಮಾಡಲು ಪ್ರೇರೇಪಿಸಿತು.
ಅವರ ಕೃತಿಗಳನ್ನು ಮೋತಿರಾಮ್ ಭಟ್ಟ ಅವರು ೧೮೮೭ ರಲ್ಲಿ ಪ್ರಕಟಿಸಿದರು, ಅವರು ಹಸ್ತಪ್ರತಿಯನ್ನು ಕಂಡುಕೊಂಡ ನಂತರ ಅದನ್ನು ಮುದ್ರಿಸಲು ಭಾರತದ ಬನಾರಸ್‌ಗೆ ಕೊಂಡೊಯ್ದರು. ಆಚಾರ್ಯರ ಕೃತಿಗಳಲ್ಲಿ ಒಂದಾದ ಕಠ್ಮಂಡು ಕಣಿವೆ ಮತ್ತು ಅದರ ನಿವಾಸಿಗಳ ವರ್ಣರಂಜಿತ, ಪ್ರಜ್ವಲಿಸುವ ಹೊಗಳಿಕೆಗೆ ಹೆಸರುವಾಸಿಯಾಗಿದೆ. ಅವರು ನೇಪಾಳದ ಅತ್ಯಂತ ಪ್ರಸಿದ್ಧ ಮತ್ತು ಗೌರವಾನ್ವಿತ ಕವಿಗಳಲ್ಲಿ ಒಬ್ಬರಾಗಿದ್ದರೂ ಅವರ ಕೃತಿಗಳು ನೇಪಾಳಿ ಸಾಹಿತ್ಯದ ಇತಿಹಾಸದಲ್ಲಿ ಇತರ ಕವಿಗಳಂತೆ ಪ್ರಸಿದ್ಧವಾಗಿಲ್ಲ. ಆಚಾರ್ಯರು ಮೂಲತಃ ನೇಪಾಳಿ ಭಾಷೆಗೆ ಭಾಷಾಂತರಿಸಿದ ರಾಮಾಯಣವು ಒಂದು ಶತಮಾನಕ್ಕೂ ಹೆಚ್ಚು ನಂತರ ಇಂಗ್ಲಿಷ್‌ಗೆ ಅನುವಾದಗೊಂಡಿತು. ಇದು ನೇಪಾಳದಲ್ಲಿ ಪ್ರಕಟವಾದ ಇಂಗ್ಲಿಷ್‌ನಲ್ಲಿನ ಮೊದಲ ಅನುವಾದವೆಂದು ಪರಿಗಣಿಸಲಾಗಿದೆ.
ಕವನಗಳು
alt=Post stamp issued in Acharya's honour|thumb|319x319px| ಆಚಾರ್ಯ ಅವರ ಗೌರವಾರ್ಥ ಅಂಚೆ ಚೀಟಿಯನ್ನು ಬಿಡುಗಡೆ ಮಾಡಲಾಗಿದೆ
ಪರಂಪರೆ
ಭಾನುಭಕ್ತ ಆಚಾರ್ಯರನ್ನು ನೇಪಾಳಿ ಭಾಷೆಯ ಆದಿಕಬಿ (ಮೊದಲ ಕವಿ) ಎಂಬ ಬಿರುದು ನೀಡಿ ಗೌರವಿಸಲಾಗುತ್ತದೆ. ೧೯೮೧ ರಲ್ಲಿ ಆಚಾರ್ಯರ ಜೀವನ ಚರಿತ್ರೆಯನ್ನು ಬರೆಯುವಾಗ ಮೋತಿರಾಮ್ ಭಟ್ಟರು ಅವರನ್ನು ಆದಿಕವಿ ಎಂದು ಮೊದಲು ಉಲ್ಲೇಖಿಸಿದರು. ನೇಪಾಳದ ಮೊದಲ ಕವಿಯಾದ ಕಾರಣ ಆಚಾರ್ಯರನ್ನು ಆದಿಕವಿ ಎಂದು ಕರೆಯಲಾಗುವುದಿಲ್ಲ. ಆದರೆ ಅವರು ಕಾವ್ಯದ ಮರ್ಮವನ್ನು (ಆಂತರಿಕ ಸಾರ) ಅರ್ಥಮಾಡಿಕೊಂಡು ಬರೆದ ಮೊದಲ ಕವಿಯಾಗಿರುವುದರಿಂದ ಅವರು ಶೀರ್ಷಿಕೆಗೆ ಅರ್ಹರು ಎಂದು ಅವರು ಸ್ಪಷ್ಟಪಡಿಸುತ್ತಾರೆ.
ಭಾನು ಜಯಂತಿಯು ಭಾನುಭಕ್ತ ಆಚಾರ್ಯರ ಜನ್ಮದಿನದ ಆಚರಣೆಯಾಗಿದೆ. ಇದು ನೇಪಾಳಿ ಕ್ಯಾಲೆಂಡರ್ ಪ್ರಕಾರ ಆಷಾಢ ಮಾಸದ ೨೯ ನೇ ದಿನದಂದು ಬರುತ್ತದೆ. ಇದನ್ನು ನೇಪಾಳ ಸರ್ಕಾರ, ನೇಪಾಳಿ ಜನರು ಮತ್ತು ಪ್ರಪಂಚದಾದ್ಯಂತ ನೇಪಾಳಿ ಮಾತನಾಡುವ ಜನರು ಪ್ರತಿ ವರ್ಷ ಆಚರಿಸುತ್ತಾರೆ. ಸಾಂಸ್ಕೃತಿಕ ಉತ್ಸವ, ಭಾನುಭಕ್ತ ಆಚಾರ್ಯ ಅವರ ಜನ್ಮದಿನದ ಅವರ ವಾರ್ಷಿಕೋತ್ಸವದ ನೆನಪಿಗಾಗಿ ಪ್ರಪಂಚದಾದ್ಯಂತದ ನೇಪಾಳಿಗಳಲ್ಲಿ ಪ್ರಚಲಿತವಾಗಿದೆ. ಇದನ್ನು ಸಾಮಾನ್ಯವಾಗಿ ಜುಲೈ ೧೩ ಅಥವಾ ನೇಪಾಳಿ ತಿಂಗಳ ಆಷಾಢದ ೨೯ ನೇ ದಿನದಂದು ಆಚರಿಸಲಾಗುತ್ತದೆ.
ಪ್ರತಿ ವರ್ಷ ಭಾನು ಜಯಂತಿಯನ್ನು ಸಾಹಿತ್ಯ ವಿಚಾರಗೋಷ್ಠಿಗಳು ಮತ್ತು ಕಾರ್ಯಕ್ರಮಗಳೊಂದಿಗೆ ನೇಪಾಳದ ಬರಹಗಾರರು, ಕಾದಂಬರಿಕಾರರು ಮತ್ತು ಇತರ ಸಾಹಿತ್ಯಿಕ ವ್ಯಕ್ತಿಗಳುಅಥವಾ ಉತ್ಸಾಹಿಗಳ ಗಮನಾರ್ಹ ಉಪಸ್ಥಿತಿಯಲ್ಲಿ ಮೆಗಾ ಈವೆಂಟ್ ಆಗಿ ಆಚರಿಸಲಾಗುತ್ತದೆ.
ಬಾಹ್ಯ ಕೊಂಡಿಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಲೆವ್ ಲ್ಯಾಂಡೌ
ಲೆವ್ ಡೆವಿಡೋವಿಚ್ ಲ್ಯಾಂಡೌ ರವರು ಸೋವಿಯತ್ ಭೌತವಿಜ್ಞಾನಿಯಾಗಿದ್ದು ಸೈದ್ಧಾಂತಿಕ ಭೌತಶಾಸ್ತ್ರದ ಅನೇಕ ಕ್ಷೇತ್ರಗಳಲ್ಲಿ ಮೂಲಭೂತ ಕೊಡುಗೆಗಳನ್ನು ನೀಡಿದ್ದಾರೆ. ದ್ರವ ಹೀಲಿಯಂನ ಗುಣಲಕ್ಷಣಗಳನ್ನು ೨.೧೭ ಕೆಲ್ವಿನ್ ಗಿಂತ ಕೆಳಗಿನ ತಾಪಮಾನದಲ್ಲಿ ಹೊಂದಿದ ಅತಿತರಲತೆಯ ಗಣಿತಶಾಸ್ತ್ರದ ಸಿದ್ಧಾಂತವನ್ನು ಅಭಿವೃದ್ಧಿಪಡಿಸಿದ್ದಕ್ಕಾಗಿ ಅವರು ಭೌತಶಾಸ್ತ್ರದಲ್ಲಿ ೧೯೬೨ ರ ನೊಬೆಲ್ ಪ್ರಶಸ್ತಿ ಪಡೆದರು.
ಜನನ
ಲ್ಯಾಂಡೌರವರು ಜನವರಿ ೨೨, ೧೯೦೮ ರಂದು ಅಜರ್ಬೈಜಾನ್‍ನ ಬಾಕು ಎಂಬಲ್ಲಿ ಯಹೂದಿ ದಂಪತಿಗಳಿಗೆ‌ ಜನಿಸಿದರು.
ಜೀವನ
ಇವರ ತಂದೆ ಎಂಜಿನಿಯರ್, ತಾಯಿ ವೈದ್ಯೆ. ಬಾಕು ವಿಶ್ವವಿದ್ಯಾಲಯದಲ್ಲಿ ಓದಿ ಲೆನಿನ್‌ಗ್ರಾಡ್ ವಿಶ್ವವಿದ್ಯಾಲಯಕ್ಕೆ ದಾಖಲಾಗಿ ಪಿಎಚ್.ಡಿ. ಪದವಿ ಗಳಿಸಿದ (1927). ಖಾರ್ಕೀವ್ ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕನಾಗಿ ನೇಮಕಗೊಂಡ. ವಿದೇಶಗಳಿಗೆ ಪಯಣಿಸಿ ಅಂದಿನ ಘಟಾನುಘಟಿ ಭೌತವಿಜ್ಞಾನಿ ಮ್ಯಾಕ್ಸ್ ಬಾರ್ನ್ (1901-76) ಅವರ ಉಪನ್ಯಾಸಗಳಿಗೆ ಹಾಜರಾದ. ತರುವಾಯ ಕೆಲವು ವರ್ಷ ಕೂಪನ್‍ಹೇಗನ್ನಿನ್ನಲ್ಲಿ ನೀಲ್ಸ್ ಬೋರ್ (1885-1962) ಜೊತೆ ಸಂಶೋಧನೆಗೈದರು. ಅಂದು ಕೂಪನ್‌ಹೇಗನ್ ಸೈದ್ಧಾಂತಿಕ ಭೌತವಿಜ್ಞಾನದ ಕಾಶಿ ಎನಿಸಿಕೊಂಡಿತ್ತು. ಮುಂದಕ್ಕೆ ಕೆಲಕಾಲ ಕೇಂಬ್ರಿಜ್ಜಿನಲ್ಲಿ ಅರ್ನೆಸ್ಟ್ ರುದರ್ಫರ್ಡ್ (1871-1937)ನ ಶಿಷ್ಯನೂ ಆಗಿದ್ದ.
ಕಬ್ಬಿಣದಂಥ ವಿಶಿಷ್ಟ ಪದಾರ್ಥಗಳ ಕೆಲವೇ ಪುಟ್ಟ ವಲಯಗಳಲ್ಲಿ ಎಲ್ಲ ಪರಮಾಣವಿಕ ಕಾಂತಗಳೂ ನಿರ್ದಿಷ್ಟ ದಿಶೆಯತ್ತ ವಿನ್ಯಾಸಗೊಂಡಿರುವುದುಂಟು. ಇವೇ ಪ್ರಬಲತಮ ಕಾಂತತ್ವದ ಒಂದು ಬಗೆ ಎನ್ನಿಸಿರುವ ಫೆರೊಕಾಂತತ್ವದ ಮೂಲಗಳು. ಈತ ಇವುಗಳ ಗಣಿತೀಯ ಅಧ್ಯಯನವನ್ನು 1935ರಲ್ಲಿ ಆರಂಭಿಸಿದ. ಮುಂದೆ 1937ರಲ್ಲಿ ಇವನನ್ನು ಮಾಸ್ಕೊದಲ್ಲಿಯ ಇನ್‌ಸ್ಟಿಟ್ಯೂಟ್ ಫಾರ್ ಫಿಸಿಕಲ್ ಪ್ರಾಬ್ಲೆಮ್ಸ್ ಎಂಬ ಸಂಸ್ಥೆ ತನ್ನ ಒಂದು ವಿಭಾಗದ ಮುಖ್ಯಸ್ಥನಾಗಿ ನೇಮಿಸಿತು. ಈ ಸಂಸ್ಥೆಯಲ್ಲಿ ಹಿರಿಯ ಭೌತವಿಜ್ಞಾನಿ ಪೀಟರ್ ಕಪಿತ್ಸಾ (1894-1984) ಎಂಬವ ನಿಮ್ನತಾಪ ವಿದ್ಯಮಾನಗಳ ಬಗ್ಗೆ ಸಂಶೋಧನೆ ನಡೆಸುತ್ತಿದ್ದ. ಸಹಜವಾಗಿ ಈತನ ಆಸಕ್ತಿ ಈ ಕ್ಷೇತ್ರದತ್ತವೂ ಹೊರಳಿತು. ರಷ್ಯ ದೇಶದ ಸರ್ವಾಧಿಕಾರಿ ಜೊಸೆಫ್ ಸ್ಟಾಲಿನ್ (1879-1953) ಎಂಬಾತನ ಆಳ್ವಿಕೆಯಲ್ಲಿ ಇವನ ಮೇಲೆ ಜರ್ಮನಿಯ ಬೇಹುಗಾರ ಎಂಬ ಮಿಥ್ಯಾರೋಪ ಹೊರಿಸಿ ಇವನನ್ನು ದಸ್ತಗಿರಿ ಮಾಡಲಾಯಿತು. ಕಪಿತ್ಸಾ ವೈಯಕ್ತಿಕವಾಗಿ ಈ ವಿಚಾರದಲ್ಲಿ ಮಧ್ಯ ಪ್ರವೇಶಿಸಿ ಇವನನ್ನು ಬಂಧಮುಕ್ತಗೊಳಿಸಿದರು.
ಹೀಲಿಯಮ್ IIರ ಗುಣಗಳನ್ನು ಈತ ಕ್ವಾಂಟಮ್ ಬಲವಿಜ್ಞಾನ ಮಾರ್ಗದಲ್ಲಿ ಸೈದ್ಧಾಂತಿಕವಾಗಿ ಅಭ್ಯಸಿಸಿದ (1941). ಮುಂದೆ 1947ರಲ್ಲಿ ಇದನ್ನು ತುಸು ಮಾರ್ಪಡಿಸಿದ. 1950ರ ದಶಕದಲ್ಲಿ ಇವನು ಹೀಲಿಯಮ್-3ರ (ಹೀಲಿಯಮ್‌ನ ವಿರಳ ಸಮಸ್ಥಾನಿ) ಸೈದ್ಧಾಂತಿಕ ಅಧ್ಯಯನ ಕೈಗೊಂಡು ಅತಿ ನಿಮ್ನತಾಪಗಳಲ್ಲಿ ಇದು ಪ್ರದರ್ಶಿಸುವ ತೀರ ವಿಚಿತ್ರ ಗುಣಗಳನ್ನು ಮುನ್ನುಡಿದ. ಇವೆಲ್ಲ ಸಾಧನೆಗಳನ್ನೂ ಗಮನಿಸಿ ಇವನಿಗೆ 1962ರ ಭೌತವಿಜ್ಞಾನದ ನೊಬೆಲ್ ಪಾರಿತೋಷಿಕ ಪ್ರದಾನಿಸಲಾಯಿತು.
1962 ಜನವರಿ 1ರಂದು ಇವನ ಜೀವನದಲ್ಲೊಂದು ಘೋರ ದುರ್ದಿನ. ಮಾಸ್ಕೊ ಸಮೀಪ ಅಂದು ಸಂಭವಿಸಿದ ವಾಹನಾಪಘಾತದಲ್ಲಿ ಇವನು ಮೃತರಾಗದೇ ಉಳಿದದ್ದು ಆಶ್ಚರ್ಯ: ಹನ್ನೊಂದು ಮೂಳೆಗಳು ಮುರಿದಿದ್ದುವು, ತಲೆಬುರುಡೆ ಬಿರುಕುಬಿಟ್ಟಿತ್ತು. ಮುಂದಿನ ಎರಡು ವರ್ಷ ಸಾವು-ಬದುಕು ನಡುವಿನ ಬಿರುಸು ಹೋರಾಟ. ಅಕ್ಟೋಬರ್ 1964ರಲ್ಲಿ ಆಸ್ಪತ್ರೆಯಿಂದ ಬಿಡುಗಡೆಗೊಂಡ. ಹಿಂದೆ ಬಿಟ್ಟಿದ್ದ ಸಂಶೋಧನೆಯನ್ನು ಮತ್ತೆ ಕೈಗೊಂಡ. ಆದರೆ ಮೊದಲಿನ ಹುರುಪು ಮತ್ತು ಚಿಂತನಪ್ರಭೆ ಮರಳಲಿಲ್ಲ.
೧೯೩೭ ರಲ್ಲಿ ಲ್ಯಾಂಡೌರವರು ಕೋರಾ ಟಿ.ಡ್ರೋಬನ್ಜೆವ ಅವರನ್ನು ವಿವಾಹವಾದರು. ಅವರ ಮಗ ಇಗೊರ್ ೧೯೪೬ ರಲ್ಲಿ ಜನಿಸಿದರು.
ಕೃತಿಗಳು
ಮೆಕ್ಯಾನಿಕ್ಸ್ ,ಸಂಪುಟ ೧. ದ ಕ್ಲಾಸಿಕಲ್ ಥಿಯರಿ ಆಫ್ ಫೀಲ್ಡ್ಸ್,ಸಂಪುಟ ೨. ಕ್ವಾಂಟಮ್ ಮೆಕ್ಯಾನಿಕ್ಸ್, ನಾನ್ ರಿಲೇಟಿವಿಸ್ಟಿಕ್ ಥಿಯರಿ, ಸಂಪುಟ ೩. ಕ್ವಾಂಟಮ್ ಎಲೆಕ್ಟ್ರೋಡೈನಮಿಕ್ಸ್,ಸಂಪುಟ ೪. ಸಂಖ್ಯಾಶಾಸ್ತ್ರೀಯ ಭೌತಶಾಸ್ತ್ರ,ಸಂಪುಟ ೫. ಫ್ಲುಯಿಡ್ ಮೆಕ್ಯಾನಿಕ್ಸ್, ಸಂಪುಟ ೬. ಸ್ಥಿತಿಸ್ಥಾಪಕತ್ವದ ಸಿದ್ಧಾಂತ, ಸಂಪುಟ ೭. ನಿರಂತರ ಮಾಧ್ಯಮದ ಎಲೆಕ್ಟ್ರೊಡೈನಮಿಕ್ಸ್,ಸಂಪುಟ ೮. ಸಂಖ್ಯಾಶಾಸ್ತ್ರೀಯ ಭೌತಶಾಸ್ತ್ರ, ಸಂಪುಟ ೯. ಶಾರೀರಿಕ ಚಲನಶಾಸ್ತ್ರ,ಸಂಪುಟ ೧೦.
ಮರಣ
ಲ್ಯಾಂಡೌ ರವರು ಆರು ವರ್ಷಗಳ ಹಿಂದೆ ನಡೆದ ಕಾರು ಅಪಘಾತದಲ್ಲಿ ಗಾಯಗೊಂಡ ಸಮಸ್ಯೆಗಳಿಂದ ೬೦ ವರ್ಷ ವಯಸ್ಸಿನಲ್ಲಿ, ಎಪ್ರಿಲ್ ೧ ,೧೯೬೮ ರಂದು ನಿಧನರಾದರು.
ಉಲ್ಲೇಖಗಳು
ವರ್ಗ:ಭೌತವಿಜ್ಞಾನಿಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅದಾನಿ ಗ್ರೂಪ್
ಅದಾನಿ ಗ್ರೂಪ್ ಭಾರತೀಯ ಬಹುರಾಷ್ಟ್ರೀಯ ಸಂಘಟಿತ ಸಂಸ್ಥೆಯಾಗಿದ್ದು, ಅಹಮದಾಬಾದ್‌ನಲ್ಲಿ ಪ್ರಧಾನ ಕಛೇರಿಯನ್ನು ಹೊಂದಿದೆ. ಇದನ್ನು ಗೌತಮ್ ಅದಾನಿ ಅವರು ೧೯೮೮ ರಲ್ಲಿ ಪ್ರಮುಖ ಕಂಪನಿಯಾದ ಅದಾನಿ ಎಂಟರ್‌ಪ್ರೈಸಸ್‌ನೊಂದಿಗೆ ಸರಕು ವ್ಯಾಪಾರ ವ್ಯವಹಾರವಾಗಿ ಸ್ಥಾಪಿಸಿದರು. ಸಮೂಹದ ವೈವಿಧ್ಯಮಯ ವ್ಯವಹಾರಗಳಲ್ಲಿ ಬಂದರು ನಿರ್ವಹಣೆ, ವಿದ್ಯುತ್ ಶಕ್ತಿ ಉತ್ಪಾದನೆ ಮತ್ತು ಪ್ರಸರಣ, ನವೀಕರಿಸಬಹುದಾದ ಶಕ್ತಿ, ಗಣಿಗಾರಿಕೆ, ವಿಮಾನ ನಿಲ್ದಾಣ ಕಾರ್ಯಾಚರಣೆಗಳು, ನೈಸರ್ಗಿಕ ಅನಿಲ, ಆಹಾರ ಸಂಸ್ಕರಣೆ ಮತ್ತು ಮೂಲಸೌಕರ್ಯ ಸೇರಿವೆ. ೨೦೨೨ ರ ಹೊತ್ತಿಗೆ ೭೦ ದೇಶಗಳಲ್ಲಿ ೧೦೦ ಸ್ಥಳಗಳಲ್ಲಿ ಕಾರ್ಯಾಚರಣೆಯೊಂದಿಗೆ ಯುಎಸ್$ ೨.೫ ಶತಕೋಟಿ $೧೦೦ ಶತಕೋಟಿ ಒಟ್ಟು ಆಸ್ತಿಗಳ ನಿವ್ವಳ ಲಾಭದೊಂದಿಗೆ ಗುಂಪು ಯುಎಸ್$ ೨೫ ಶತಕೋಟಿಗಿಂತ ಹೆಚ್ಚಿನ ವಾರ್ಷಿಕ ಆದಾಯವನ್ನು ಹೊಂದಿದೆ. ಅದಾನಿ ಗ್ರೂಪ್ ೨೦೨೨-೨೩ರಲ್ಲಿ $೪೫ ಶತಕೋಟಿ $೪ ಶತಕೋಟಿ ನಿವ್ವಳ ಲಾಭದಿಂದ ೨೦೨೩-೨೪ರಲ್ಲಿ $೯೦ ಶತಕೋಟಿ $೧೦ ಶತಕೋಟಿ ಲಾಭವನ್ನು ನಿರೀಕ್ಷಿಸಿದೆ. ಅದಾನಿ ಗ್ರೂಪ್ ಪ್ರಪಂಚದಲ್ಲಿ ನೇರವಾಗಿ ಮತ್ತು ಪರೋಕ್ಷವಾಗಿ ೧೦೦,೦೦೦ ಒಟ್ಟು ಉದ್ಯೋಗಿಗಳನ್ನು ಹೊಂದಿದೆ.
ಏಪ್ರಿಲ್ ೨೦೨೧ ರಲ್ಲಿ, ಅದಾನಿ ಗ್ರೂಪ್ ಮಾರುಕಟ್ಟೆ ಬಂಡವಾಳದಲ್ಲಿ ಯುಎಸ್$ ೧೦೦ ದಾಟಲು ಭಾರತೀಯ ಸಂಘಟಿತವಾಯಿತು. ಇದು ಏಪ್ರಿಲ್ ೨೦೨೨ ರಲ್ಲಿ ಯುಎಸ್$೨೦೦ ಶತಕೋಟಿಯ ಮಾರುಕಟ್ಟೆ ಬಂಡವಾಳವನ್ನು ದಾಟಿ ಟಾಟಾ ಗ್ರೂಪ್ ಮತ್ತು ರಿಲಯನ್ಸ್ ಇಂಡಸ್ಟ್ರೀಸ್ ನಂತರ ಮೂರನೇ ಭಾರತೀಯ ಸಂಘಟಿತವಾಗಿದೆ. ನವೆಂಬರ್ ೨೦೨೨ ರಲ್ಲಿ, ಅದಾನಿ ಗ್ರೂಪ್ ಮಾರುಕಟ್ಟೆ ಬಂಡವಾಳೀಕರಣವು ಟಾಪ್ $೨೮೦ ಬಿಲಿಯನ್ (ಐ‌ಎನ್‌ಆರ್ ೨೪ ಟ್ರಿಲಿಯನ್) ಮತ್ತು ಮಾರುಕಟ್ಟೆ ಬಂಡವಾಳ ದೃಷ್ಟಿ $೧ ಟ್ರಿಲಿಯನ್ ೨೦೨೯ ರ ಹೊತ್ತಿಗೆ ತಲುಪಿತು. ಟಾಟಾ ಗ್ರೂಪ್ ಅನ್ನು ಮೀರಿಸಿದೆ.
ಇತಿಹಾಸ
ಅದಾನಿ ಎಕ್ಸ್‌ಪೋರ್ಟ್ಸ್ ಲಿಮಿಟೆಡ್ ೧೯೮೮ ರಲ್ಲಿ ಸರಕು ವ್ಯಾಪಾರ ಸಂಸ್ಥೆಯಾಗಿ ಪ್ರಾರಂಭವಾಯಿತು ಮತ್ತು ಬಹು-ಬಾಸ್ಕೆಟ್ ಸರಕುಗಳ ಆಮದು ಮತ್ತು ರಫ್ತಿಗೆ ವೈವಿಧ್ಯಗೊಳಿಸಿತು. ₹ ೫ ಲಕ್ಷಗಳ ಬಂಡವಾಳದೊಂದಿಗೆ, ಕಂಪನಿಯು ಈ ಹಿಂದೆ ಅದಾನಿ ಎಕ್ಸ್‌ಪೋರ್ಟ್ಸ್‌ನ ಪ್ರಮುಖ ಕಂಪನಿಯಾದ ಅದಾನಿ ಎಂಟರ್‌ಪ್ರೈಸಸ್‌ನೊಂದಿಗೆ ಪಾಲುದಾರಿಕೆ ಸಂಸ್ಥೆಯಾಗಿ ಸ್ಥಾಪಿಸಲ್ಪಟ್ಟಿತು. ೧೯೯೦ ರಲ್ಲಿ ಅದಾನಿ ಗ್ರೂಪ್ ತನ್ನ ವ್ಯಾಪಾರ ಕಾರ್ಯಾಚರಣೆಗಳಿಗೆ ಆಧಾರವನ್ನು ಒದಗಿಸಲು ಮುಂದ್ರಾದಲ್ಲಿ ತನ್ನದೇ ಆದ ಬಂದರನ್ನು ಅಭಿವೃದ್ಧಿಪಡಿಸಿತು. ಇದು ೧೯೯೫ ರಲ್ಲಿ ಮುಂದ್ರಾದಲ್ಲಿ ನಿರ್ಮಾಣವನ್ನು ಪ್ರಾರಂಭಿಸಿತು. ೧೯೯೮ ರಲ್ಲಿ, ಇದು ಇಂಡಿಯಾ ಇಂಕ್‌ಗೆ ಅಗ್ರ ನಿವ್ವಳ ವಿದೇಶಿ ವಿನಿಮಯವನ್ನು ಗಳಿಸಿತು. ಕಂಪನಿಯು ೧೯೯೯ ರಲ್ಲಿ ಕಲ್ಲಿದ್ದಲು ವ್ಯಾಪಾರವನ್ನು ಪ್ರಾರಂಭಿಸಿತು ಮತ್ತು ೨೦೦೦ ರಲ್ಲಿ ಅದಾನಿ ವಿಲ್ಮಾರ್ ರಚನೆಯೊಂದಿಗೆ ಖಾದ್ಯ ತೈಲ ಸಂಸ್ಕರಣೆಯ ಜಂಟಿ ಉದ್ಯಮವನ್ನು ಪ್ರಾರಂಭಿಸಿತು.
ಗುಂಪಿನ ಎರಡನೇ ಹಂತವು ದೊಡ್ಡ ಮೂಲಸೌಕರ್ಯ ಸ್ವತ್ತುಗಳ ರಚನೆಯೊಂದಿಗೆ ಪ್ರಾರಂಭವಾಯಿತು. ಕಂಪನಿಯು ಭಾರತದ ಒಳಗೆ ಮತ್ತು ಹೊರಗೆ ಬಂದರುಗಳು, ವಿದ್ಯುತ್ ಸ್ಥಾವರಗಳು, ಗಣಿಗಳು, ಹಡಗುಗಳು ಮತ್ತು ರೈಲು ಮಾರ್ಗಗಳ ಪೋರ್ಟ್ಫೋಲಿಯೊವನ್ನು ಸ್ಥಾಪಿಸಿತು.
ಅದಾನಿ ೪ ನಿರ್ವಹಿಸಿದ್ದಾರೆ ೨೦೦೨ ರಲ್ಲಿ ಮುಂದ್ರಾದಲ್ಲಿ ಎಮ್‌ಟಿ ಸರಕು ಸಾಗಣೆ, ಭಾರತದ ಅತಿದೊಡ್ಡ ಖಾಸಗಿ ಬಂದರು. ನಂತರ ೨೦೦೬ ರಲ್ಲಿ, ಕಂಪನಿಯು ೧೧ ನೊಂದಿಗೆ ಭಾರತದಲ್ಲಿ ಅತಿದೊಡ್ಡ ಕಲ್ಲಿದ್ದಲು ಆಮದುದಾರರಾದರು ಕಲ್ಲಿದ್ದಲು ನಿರ್ವಹಣೆಯ ಎಮ್‌ಟಿ. ಕಂಪನಿಯು ೨೦೦೮ ರಲ್ಲಿ ಇಂಡೋನೇಷ್ಯಾದಲ್ಲಿ ೧೮೦ ಹೊಂದಿರುವ ಬುನ್ಯು ಮೈನ್ ಅನ್ನು ಖರೀದಿಸುವ ಮೂಲಕ ತನ್ನ ವ್ಯವಹಾರವನ್ನು ವಿಸ್ತರಿಸಿತು. ಕಲ್ಲಿದ್ದಲು ನಿಕ್ಷೇಪಗಳ ಎಮ್‌ಟಿ. ೨೦೦೯ ರಲ್ಲಿ ಸಂಸ್ಥೆಯು ೩೩೦ ಉತ್ಪಾದಿಸಲು ಪ್ರಾರಂಭಿಸಿತು. ಉಷ್ಣ ವಿದ್ಯುತ್ ಎಮ್‌ಡಬ್ಲ್ಯೂ. ಇದು ಭಾರತದಲ್ಲಿ ೨.೨ ಖಾದ್ಯ ತೈಲ ಸಂಸ್ಕರಣಾ ಸಾಮರ್ಥ್ಯವನ್ನು ನಿರ್ಮಿಸಿದೆ ವರ್ಷಕ್ಕೆ ಎಮ್‌ಟಿ. ಅದಾನಿ ಎಂಟರ್‌ಪ್ರೈಸಸ್ ೬೦% ಮಾರುಕಟ್ಟೆ ಪಾಲನ್ನು ಹೊಂದಿರುವ ಕಲ್ಲಿದ್ದಲನ್ನು ಆಮದು ಮಾಡಿಕೊಳ್ಳುವ ಭಾರತದ ಅತಿದೊಡ್ಡ ವ್ಯಾಪಾರ ಸಂಸ್ಥೆಯಾಗಿದೆ. ಇದು ಭಾರತದ ಎನ್‌ಟಿ‌ಪಿ‍ಸಿ ಗೂ ಕಲ್ಲಿದ್ದಲನ್ನು ಪೂರೈಸುತ್ತದೆ. ರಲ್ಲಿ ಅದಾನಿ ಎಂಟರ್‌ಪ್ರೈಸಸ್ ಒರಿಸ್ಸಾ ಗಣಿ ಹಕ್ಕುಗಳನ್ನು ಗೆದ್ದ ನಂತರ ಅದಾನಿ ಸಮೂಹವು ಭಾರತದ ಅತಿದೊಡ್ಡ ಖಾಸಗಿ ಕಲ್ಲಿದ್ದಲು ಗಣಿಗಾರಿಕೆ ಕಂಪನಿಯಾಯಿತು. ದಹೇಜ್ ಬಂದರಿನಲ್ಲಿ ಕಾರ್ಯಾಚರಣೆಗಳು ೨೦೧೧ ರಲ್ಲಿ ಪ್ರಾರಂಭವಾಯಿತು ಮತ್ತು ಅದರ ಸಾಮರ್ಥ್ಯವು ತರುವಾಯ ೨೦ ಕ್ಕೆ ಏರಿತು ಎಮ್‌ಟಿ. ಕಂಪನಿಯು ೧೦.೪ ಗಿಗಾಟನ್ (ಜಿ‌ಟಿ) ಕಲ್ಲಿದ್ದಲು ನಿಕ್ಷೇಪಗಳೊಂದಿಗೆ ಆಸ್ಟ್ರೇಲಿಯಾದಲ್ಲಿ ಗೆಲಿಲೀ ಬೇಸಿನ್ ಗಣಿಯನ್ನು ಖರೀದಿಸಿತು. ಇದು ೬೦ ಅನ್ನು ಸಹ ನಿಯೋಜಿಸಿತು ಮುಂದ್ರಾದಲ್ಲಿನ ಕಲ್ಲಿದ್ದಲು ಆಮದು ಟರ್ಮಿನಲ್‌ಗೆ ಎಮ್‌ಟಿ ನಿರ್ವಹಣೆ ಸಾಮರ್ಥ್ಯ, ಇದು ವಿಶ್ವದ ಅತಿ ದೊಡ್ಡದಾಗಿದೆ. ಇದರ ಜೊತೆಗೆ, ಅದೇ ವರ್ಷದಲ್ಲಿ, ಅದಾನಿ ಸಮೂಹವು ಆಸ್ಟ್ರೇಲಿಯಾದ ಅಬಾಟ್ ಪಾಯಿಂಟ್ ಪೋರ್ಟ್ ಅನ್ನು ೫೦ ನೊಂದಿಗೆ ಖರೀದಿಸಿತು. ನಿರ್ವಹಣೆ ಸಾಮರ್ಥ್ಯದ ಎಮ್‌ಟಿ. ಇದು ೪೦ ಸಾಮರ್ಥ್ಯದ ಭಾರತದ ಅತಿದೊಡ್ಡ ಸೌರ ವಿದ್ಯುತ್ ಸ್ಥಾವರವನ್ನು ನಿಯೋಜಿಸಿತು ಎಮ್‌ಡಬ್ಲ್ಯೂ. ಸಂಸ್ಥೆಯು ೩,೯೬೦ ಅನ್ನು ಸಾಧಿಸಿದೆಯಂತೆ ಎಮ್‌ಡಬ್ಲ್ಯೂ ಸಾಮರ್ಥ್ಯ. ಇದು ಭಾರತದಲ್ಲಿ ಅತಿ ದೊಡ್ಡ ಖಾಸಗಿ ವಲಯದ ಉಷ್ಣ ವಿದ್ಯುತ್ ಉತ್ಪಾದಕವಾಯಿತು. ೨೦೧೨ ರಲ್ಲಿ ಕಂಪನಿಯು ಮೂರು ವ್ಯಾಪಾರ ಸಮೂಹಗಳ ಮೇಲೆ ತನ್ನ ಗಮನವನ್ನು ಬದಲಾಯಿಸಿತು - ಸಂಪನ್ಮೂಲಗಳು, ಲಾಜಿಸ್ಟಿಕ್ಸ್ ಮತ್ತು ಶಕ್ತಿ.
ಅದಾನಿ ಪವರ್ ೨೦೧೪ ಭಾರತದ ಅತಿದೊಡ್ಡ ಖಾಸಗಿ ವಿದ್ಯುತ್ ಉತ್ಪಾದಕರಾಗಿ ಹೊರಹೊಮ್ಮಿತು. ಅದಾನಿ ಪವರ್‌ನ ಒಟ್ಟು ಸ್ಥಾಪಿತ ಸಾಮರ್ಥ್ಯವು ೯,೨೮೦ ಎಮ್‌ಡಬ್ಲ್ಯೂ ಆಗಿತ್ತು. ಮುಂದ್ರಾ ಪೋರ್ಟ್, ಅದಾನಿ ಪೋರ್ಟ್ಸ್ ಮತ್ತು ಎಸ್‌ಇ‌ಝಡ್ ಲಿ. (ಎ‌ಪಿಎಸ್‌ಇ‌ಝಡ್), ೧೦೦ ನಿರ್ವಹಿಸಲಾಗಿದೆ. ೨೦೧೩-೧೪ – ಆರ್ಥಿಕ ವರ್ಷದಲ್ಲಿ ಮೌಂಟ್. ಅದೇ ವರ್ಷದ ಮೇ ೧೬ ರಂದು, ಅದಾನಿ ಪೋರ್ಟ್ಸ್ ಭಾರತದ ಪೂರ್ವ ಕರಾವಳಿಯಲ್ಲಿರುವ ಧಮ್ರಾ ಬಂದರನ್ನು inr 55000000000 ಸ್ವಾಧೀನಪಡಿಸಿಕೊಂಡಿತು. ಧಮ್ರಾ ಬಂದರು ಟಾಟಾ ಸ್ಟೀಲ್ ಮತ್ತು ಎಲ್ & ಟಿ ಇನ್ಫ್ರಾಸ್ಟ್ರಕ್ಚರ್ ಡೆವಲಪ್ಮೆಂಟ್ ಪ್ರಾಜೆಕ್ಟ್ಸ್ ನಡುವಿನ 50:50 ಜಂಟಿ ಉದ್ಯಮವಾಗಿದೆ. ಇದನ್ನು ಈಗ ಅದಾನಿ ಪೋರ್ಟ್ಸ್ ಸ್ವಾಧೀನಪಡಿಸಿಕೊಂಡಿದೆ. ಬಂದರು ಮೇ ೨೦೧೧ ರಲ್ಲಿ ಕಾರ್ಯಾಚರಣೆಯನ್ನು ಪ್ರಾರಂಭಿಸಿತು ಮತ್ತು ಒಟ್ಟು ೧೪.೩ ಸರಕುಗಳನ್ನು ನಿರ್ವಹಿಸಿತು ಮೌಂಟ್ ೨೦೧೩ – ೧೪. ಧಮ್ರಾ ಬಂದರನ್ನು ಸ್ವಾಧೀನಪಡಿಸಿಕೊಳ್ಳುವುದರೊಂದಿಗೆ, ಗ್ರೂಪ್ ತನ್ನ ಸಾಮರ್ಥ್ಯವನ್ನು ೨೦೦ ಕ್ಕೆ ಹೆಚ್ಚಿಸಲು ಯೋಜಿಸುತ್ತಿದೆ ೨೦೨೦ ರ ಹೊತ್ತಿಗೆ ಮೌಂಟ್. thumb| ಆಂಧ್ರಪ್ರದೇಶದ ಕೃಷ್ಣಪಟ್ಟಣಂ ಬಂದರು. ೧೦೧೫ ರಲ್ಲಿ ಅದಾನಿ ಗ್ರೂಪ್‌ನ ಅದಾನಿ ನವೀಕರಿಸಬಹುದಾದ ಎನರ್ಜಿ ಪಾರ್ಕ್ ೧೦,೦೦೦ ಸಾಮರ್ಥ್ಯದೊಂದಿಗೆ ಭಾರತದ ಅತಿದೊಡ್ಡ ಸೌರ ಪಾರ್ಕ್ ಅನ್ನು ಸ್ಥಾಪಿಸಲು ೫೦:೫೦ ಜಂಟಿ ಉದ್ಯಮಕ್ಕಾಗಿ ರಾಜಸ್ಥಾನ ಸರ್ಕಾರದೊಂದಿಗೆ ಒಪ್ಪಂದಕ್ಕೆ ಎಮ್‌ಡಬ್ಲ್ಯೂ ಸಹಿ ಹಾಕಿತು. ನವೆಂಬರ್ ೨೦೧೫ ರಲ್ಲಿ, ಅದಾನಿ ಸಮೂಹವು ಕೇರಳದ ವಿಝಿಂಜಂನ ಬಂದರಿನಲ್ಲಿ ನಿರ್ಮಾಣವನ್ನು ಪ್ರಾರಂಭಿಸಿತು.
ಅದಾನಿ ಏರೋ ಡಿಫೆನ್ಸ್ ೨೦೧೬ ರಲ್ಲಿ ಭಾರತದಲ್ಲಿ ಅನ್ ಮ್ಯಾನ್ಡ್ ಏರ್‌ಕ್ರಾಫ್ಟ್ ಸಿಸ್ಟಮ್ಸ್ (ಯುಎಎಸ್) ಕ್ಷೇತ್ರದಲ್ಲಿ ಕೆಲಸ ಮಾಡಲು ಎಲ್ಬಿಟ್-ಐಎಸ್‌ಟಿಎಆರ್ ಮತ್ತು ಆಲ್ಫಾ ಡಿಸೈನ್ ಟೆಕ್ನಾಲಜೀಸ್‌ನೊಂದಿಗೆ ಒಪ್ಪಂದಕ್ಕೆ ಸಹಿ ಹಾಕಿದೆ. ಎಪ್ರಿಲ್‌ನಲ್ಲಿ ಅದಾನಿ ಎಂಟರ್‌ಪ್ರೈಸಸ್ ಗುಜರಾತ್ ಸರ್ಕಾರದಿಂದ ಸೌರ ವಿದ್ಯುತ್ ಉಪಕರಣ ಸ್ಥಾವರವನ್ನು ನಿರ್ಮಿಸುವ ಕೆಲಸವನ್ನು ಪ್ರಾರಂಭಿಸಲು ಅನುಮೋದನೆಯನ್ನು ಪಡೆದುಕೊಂಡಿತು. ಸೆಪ್ಟೆಂಬರ್‌ನಲ್ಲಿ, ಅದಾನಿ ಗ್ರೂಪ್‌ನ ನವೀಕರಿಸಬಹುದಾದ ವಿಭಾಗವಾದ ಅದಾನಿ ಗ್ರೀನ್ ಎನರ್ಜಿ ( ತಮಿಳುನಾಡು ) ತಮಿಳುನಾಡಿನ ರಾಮನಾಥಪುರಂನಲ್ಲಿರುವ ಕಮುತಿಯಲ್ಲಿ ೬೪೮ ಸಾಮರ್ಥ್ಯದೊಂದಿಗೆ ಕಾರ್ಯಾಚರಣೆಯನ್ನು ಪ್ರಾರಂಭಿಸಿತು.inr 45500000000 ಅಂದಾಜು ವೆಚ್ಚದಲ್ಲಿ ಎಮ್‌ಡಬ್ಲ್ಯೂ ಅದೇ ತಿಂಗಳಲ್ಲಿ, ಅದಾನಿ ಗ್ರೂಪ್ ೬೪೮ ಅನ್ನು ಉದ್ಘಾಟಿಸಿತು. ಎಮ್‌ಡಬ್ಲ್ಯೂ ಏಕ-ಸ್ಥಳ ಸೌರ ವಿದ್ಯುತ್ ಸ್ಥಾವರ. ಇದನ್ನು ಸ್ಥಾಪಿಸಿದ ಸಮಯದಲ್ಲಿ ಇದು ವಿಶ್ವದ ಅತಿದೊಡ್ಡ ಸೌರ ವಿದ್ಯುತ್ ಸ್ಥಾವರವಾಗಿತ್ತು. ಡಿಸೆಂಬರ್‌ನಲ್ಲಿ, ಅದಾನಿ ಗ್ರೂಪ್ ೧೦೦ ಅನ್ನು ಉದ್ಘಾಟಿಸಿತು. ಭಟಿಂಡಾದಲ್ಲಿ ಎಮ್‌ಡಬ್ಲ್ಯೂ ಸೌರ ವಿದ್ಯುತ್ ಸ್ಥಾವರ, ಪಂಜಾಬ್‌ನ ಅತಿ ದೊಡ್ಡದು. inr 6400000000 ವೆಚ್ಚದಲ್ಲಿ ಸ್ಥಾವರವನ್ನು ನಿರ್ಮಿಸಲಾಗಿದೆ.
ಅಕ್ಟೋಬರ್ ೨೦೧೯ ರಲ್ಲಿ, ಫ್ರೆಂಚ್ ತೈಲ ಮತ್ತು ಅನಿಲ ಕಂಪನಿ ಟೋಟಲ್ ಎನರ್ಜಿಸ್ ಅದಾನಿ ಗ್ಯಾಸ್‌ನಲ್ಲಿ ೩೭.೪% ಪಾಲನ್ನು inr 61550000000 ಮತ್ತು ಕಂಪನಿಯ ಜಂಟಿ ನಿಯಂತ್ರಣವನ್ನು ಪಡೆದುಕೊಂಡಿತು. ಫೆಬ್ರವರಿ ೨೦೨೦ ಅದಾನಿ ಗ್ರೀನ್ ಎನರ್ಜಿಯ ಅಂಗಸಂಸ್ಥೆಯಲ್ಲಿ ಒಟ್ಟು ಯುಎಸ್$ ೫೧೦ ಮಿಲಿಯನ್ ಹೂಡಿಕೆ ಮಾಡಿದೆ.
ಆಗಸ್ಟ್ ೨೦೨೦ ರಲ್ಲಿ, ಜಿವಿಕೆ ಗ್ರೂಪ್‌ನೊಂದಿಗೆ ಸಾಲ ಸ್ವಾಧೀನ ಒಪ್ಪಂದವನ್ನು ಪ್ರವೇಶಿಸಿದ ನಂತರ ಅದಾನಿ ಗ್ರೂಪ್ ಮುಂಬೈ ಮತ್ತು ನವಿ ಮುಂಬೈ ವಿಮಾನ ನಿಲ್ದಾಣಗಳಲ್ಲಿ ಬಹುಪಾಲು ಪಾಲನ್ನು ಪಡೆದುಕೊಂಡಿತು. ಭಾರತೀಯ ವಿಮಾನ ನಿಲ್ದಾಣಗಳ ಪ್ರಾಧಿಕಾರದೊಂದಿಗೆ ರಿಯಾಯಿತಿ ಒಪ್ಪಂದದ ಮೂಲಕ, ಅದಾನಿ ಗ್ರೂಪ್ ಅಹಮದಾಬಾದ್, ಗುವಾಹಟಿ, ಜೈಪುರ, ಲಕ್ನೋ, ಮಂಗಳೂರು ಮತ್ತು ತಿರುವನಂತಪುರಂ ವಿಮಾನ ನಿಲ್ದಾಣಗಳಲ್ಲಿ ೫೦ ವರ್ಷಗಳ ಗುತ್ತಿಗೆಯನ್ನು ಪಡೆದುಕೊಂಡಿದೆ.
ಮೇ ೨೦೨೧ ರಲ್ಲಿ, ಅದಾನಿ ಗ್ರೀನ್ ಎನರ್ಜಿಯು ಎಸ್‌ಬಿ ಎನರ್ಜಿ, ಸಾಫ್ಟ್‌ಬ್ಯಾಂಕ್ ಗ್ರೂಪ್ ಮತ್ತು ಭಾರ್ತಿ ಎಂಟರ್‌ಪ್ರೈಸಸ್‌ನ ಜಂಟಿ ಉದ್ಯಮವನ್ನು ಯುಎಸ್$ ೩.೫ ಶತಕೋಟಿಗೆ ಸ್ವಾಧೀನಪಡಿಸಿಕೊಂಡಿತು.
ಮೇ ೨೦೨೨ ರಲ್ಲಿ, ಅದಾನಿ ಗ್ರೂಪ್ ಅಂಬುಜಾ ಸಿಮೆಂಟ್ಸ್ ಮತ್ತು ಎ‌ಸಿ‌ಸಿ ಅನ್ನು ಯುಎಸ್ $ ೧೦.೫ ಶತಕೋಟಿಗೆ ಸ್ವಾಧೀನಪಡಿಸಿಕೊಂಡಿತು. ಈ ಒಪ್ಪಂದವು ಅದಾನಿ ಸಮೂಹವನ್ನು ಭಾರತದಲ್ಲಿ ಎರಡನೇ ಅತಿದೊಡ್ಡ ಸಿಮೆಂಟ್ ತಯಾರಕರನ್ನಾಗಿ ಮಾಡುತ್ತದೆ.
ಮೇ ೨೦೨೨ ರಲ್ಲಿ, ಸೈಯದ್ ಬಸಾರ್ ಶುಯೆಬ್ ನೇತೃತ್ವದ ಯುಎಇ ಮೂಲದ ಸಂಘಟಿತ ಇಂಟರ್ನ್ಯಾಷನಲ್ ಹೋಲ್ಡಿಂಗ್ ಕಂಪನಿ (ಐಹೆಚ್‌ಸಿ) ಮೂರು ಅದಾನಿ ಗ್ರೂಪ್ ಕಂಪನಿಗಳಾದ ಅದಾನಿ ಗ್ರೀನ್ ಎನರ್ಜಿ, ಅದಾನಿ ಟ್ರಾನ್ಸ್‌ಮಿಷನ್ ಮತ್ತು ಅದಾನಿ ಎಂಟರ್‌ಪ್ರೈಸಸ್‌ಗಳಲ್ಲಿ ಯುಎಸ್$ ೨ ಬಿಲಿಯನ್ ಹೂಡಿಕೆ ಮಾಡಿದೆ. ಜೂನ್ ೨೦೨೨ ರಲ್ಲಿ, ಟೋಟಲ್ ಎನರ್ಜಿಸ್ ಅದಾನಿ ಎಂಟರ್‌ಪ್ರೈಸಸ್‌ನ ಹೊಸದಾಗಿ ರೂಪುಗೊಂಡ ಹಸಿರು ಹೈಡ್ರೋಜನ್ ಅಂಗಸಂಸ್ಥೆಯಾದ ಅದಾನಿ ನ್ಯೂ ಇಂಡಸ್ಟ್ರೀಸ್‌ನಲ್ಲಿ ಯುಎಸ್$ ೧೨.೫ ಶತಕೋಟಿಗೆ ೨೫% ಪಾಲನ್ನು ಪಡೆದುಕೊಂಡಿತು.
ಅದಾನಿ ಎಂಟರ್‌ಪ್ರೈಸಸ್
ಅದಾನಿ ಎಂಟರ್‌ಪ್ರೈಸಸ್ ಒಂದು ಹಿಡುವಳಿ ಕಂಪನಿಯಾಗಿದ್ದು, ಇದು ಪ್ರಾಥಮಿಕವಾಗಿ ಕಲ್ಲಿದ್ದಲು ಮತ್ತು ಕಬ್ಬಿಣದ ಅದಿರಿನ ಗಣಿಗಾರಿಕೆ ಮತ್ತು ವ್ಯಾಪಾರದಲ್ಲಿ ಸ್ವತಂತ್ರ ಆಧಾರದ ಮೇಲೆ ತೊಡಗಿಸಿಕೊಂಡಿದೆ ಮತ್ತು ಅದಾನಿ ಗ್ರೂಪ್‌ನ ಹೊಸ ವ್ಯಾಪಾರ ಉದ್ಯಮಗಳಿಗೆ ಇನ್ಕ್ಯುಬೇಟರ್ ಆಗಿ ಕಾರ್ಯನಿರ್ವಹಿಸುತ್ತದೆ. ಇದು ಮೂರು ಮುಖ್ಯ ಅಂಗಸಂಸ್ಥೆಗಳನ್ನು ಹೊಂದಿದೆ: ಅದಾನಿ ವಿಲ್ಮಾರ್ (ಆಹಾರ ಸಂಸ್ಕರಣೆ), ಅದಾನಿ ಏರ್‌ಪೋರ್ಟ್ ಹೋಲ್ಡಿಂಗ್ಸ್ (ವಿಮಾನ ನಿಲ್ದಾಣ ಕಾರ್ಯಾಚರಣೆಗಳು) ಮತ್ತು ಅದಾನಿ ರಸ್ತೆ ಸಾರಿಗೆ (ರಸ್ತೆ ಅಭಿವೃದ್ಧಿ). ಅದರ ಇತರ ಅಂಗಸಂಸ್ಥೆಗಳ ಮೂಲಕ, ಅದಾನಿ ಎಂಟರ್‌ಪ್ರೈಸಸ್ ಸೌರ ಪಿ‌ವಿ ಮಾಡ್ಯೂಲ್ ತಯಾರಿಕೆ, ನೀರಿನ ಮೂಲಸೌಕರ್ಯ, ದತ್ತಾಂಶ ಕೇಂದ್ರಗಳು, ಕೃಷಿ-ಔಟ್‌ಪುಟ್ ಸಂಗ್ರಹಣೆ ಮತ್ತು ವಿತರಣೆ, ರಕ್ಷಣೆ ಮತ್ತು ಏರೋಸ್ಪೇಸ್, ಬಂಕರ್‌ಗಳಲ್ಲಿ ವ್ಯಾಪಾರ ಆಸಕ್ತಿಗಳನ್ನು ಹೊಂದಿದೆ. ರೈಲು ಮತ್ತು ಮೆಟ್ರೋ ಮೂಲಸೌಕರ್ಯ, ರಿಯಲ್ ಎಸ್ಟೇಟ್, ಹಣಕಾಸು ಸೇವೆಗಳು, ತೈಲ ಪರಿಶೋಧನೆ, ಪೆಟ್ರೋಕೆಮಿಕಲ್ಸ್, ಮತ್ತು ಸಿಮೆಂಟ್.
ಅದಾನಿ ಗ್ರೀನ್ ಎನರ್ಜಿ
ಅದಾನಿ ಗ್ರೀನ್ ಎನರ್ಜಿಯು ತನ್ನ ಪೋರ್ಟ್‌ಫೋಲಿಯೊದಲ್ಲಿ ಗಾಳಿ ಮತ್ತು ಸೌರ ವಿದ್ಯುತ್ ಸ್ಥಾವರಗಳನ್ನು ಹೊಂದಿರುವ ಗುಂಪಿನ ನವೀಕರಿಸಬಹುದಾದ ಶಕ್ತಿಯ ಅಂಗವಾಗಿದೆ. ಇದು ಸಾಮರ್ಥ್ಯದ ಮೂಲಕ ವಿಶ್ವದ ಅತಿದೊಡ್ಡ ಸೌರಶಕ್ತಿ ಡೆವಲಪರ್ ಆಗಿದೆ. ಒಟ್ಟು ಸಾಮರ್ಥ್ಯ ೧೨.೩ ಜಿ‌ಡಬ್ಲ್ಯೂ. ಅದಾನಿ ಗ್ರೀನ್ಸ್ ನವೀಕರಿಸಬಹುದಾದ ಇಂಧನ ಬಿಝ್‌ಗಾಗಿ ೩ ಹೊಸ ಅಂಗಸಂಸ್ಥೆಗಳನ್ನು ರಚಿಸುತ್ತದೆ.
ಅದಾನಿ ಪೋರ್ಟ್ಸ್ & ಎಸ್‌ಇ‌ಝಡ್
thumb| ೨೦೧೭ ರಲ್ಲಿ [[ಮುಂದ್ರಾ ಬಂದರು|ಮುಂಡ್ರಾ ಬಂದರಿನ ನೋಟ.]] ಅದಾನಿ ಪೋರ್ಟ್ಸ್ & ಎಸ್‌ಇ‌ಝಡ್ (ಎಪಿಎಸ್‌ಇ‌ಝಡ್) ಭಾರತದಲ್ಲಿನ ಅತಿ ದೊಡ್ಡ ಖಾಸಗಿ ಬಂದರು ಕಂಪನಿ ಮತ್ತು ವಿಶೇಷ ಆರ್ಥಿಕ ವಲಯವಾಗಿದ್ದು, ಮುಂದ್ರಾ ಬಂದರು ಸೇರಿದಂತೆ ಹತ್ತು ಬಂದರುಗಳು ಮತ್ತು ಟರ್ಮಿನಲ್‌ಗಳನ್ನು ಹೊಂದಿದೆ. ಕಂಪನಿಯು ಎಪಿಎಸ್‌ಇ‌ಝಡ್ ನ ಸಿ‌ಇಒ ಕರಣ್ ಅದಾನಿ ಅವರ ನೇತೃತ್ವದಲ್ಲಿದೆ. ಕಂಪನಿಯ ಕಾರ್ಯಾಚರಣೆಗಳು ಬಂದರು ನಿರ್ವಹಣೆ, ಲಾಜಿಸ್ಟಿಕ್ಸ್ ಮತ್ತು ವಿಶೇಷ ಆರ್ಥಿಕ ವಲಯವನ್ನು ಒಳಗೊಂಡಿವೆ. ಕಂಪನಿಯು ಈ ಕೆಳಗಿನ ಬಂದರುಗಳಲ್ಲಿ ಕಾರ್ಯನಿರ್ವಹಿಸುತ್ತದೆ: ಮುಂದ್ರಾ, ದಹೇಜ್ ಮತ್ತು ಹಜಿರಾ, ಗುಜರಾತ್; ಧಮ್ರಾ, ಒಡಿಶಾ ; ಕಟ್ಟುಪಲ್ಲಿ, ತಮಿಳುನಾಡು ; ಮತ್ತು ವಿಝಿಂಜಂ, ಕೇರಳ.
ಅದಾನಿ ಪವರ್
thumb| ಗುಜರಾತಿನ ಮುಂದ್ರಾ ಥರ್ಮಲ್ ಪವರ್ ಸ್ಟೇಷನ್. ಅದಾನಿ ಪವರ್ ಅನ್ನು ಆಗಸ್ಟ್ ೧೯೯೬ ಸ್ಥಾಪಿಸಲಾಯಿತು. ಕಂಪನಿಯು ವಿದ್ಯುತ್ ಯೋಜನೆಗಳನ್ನು ಅಭಿವೃದ್ಧಿಪಡಿಸುತ್ತದೆ ಮತ್ತು ನಿರ್ವಹಿಸುತ್ತದೆ ಮತ್ತು ದೇಶದ ಅತಿದೊಡ್ಡ ಖಾಸಗಿ ವಲಯದ ವಿದ್ಯುತ್ ಉತ್ಪಾದನಾ ಕಂಪನಿಯಾಗಿದೆ. ಇದು ೧೨,೪೫೦ ಸಂಯೋಜಿತ ಸ್ಥಾಪಿತ ಸಾಮರ್ಥ್ಯವನ್ನು ಹೊಂದಿದೆ. ಭಾರತದಾದ್ಯಂತ ನಾಲ್ಕು ಉಷ್ಣ ವಿದ್ಯುತ್ ಯೋಜನೆಗಳೊಂದಿಗೆ ಎಮ್‌ಡಬ್ಲ್ಯೂ.
ಅದಾನಿ ಪ್ರಸರಣ
೨೦೧೩ ರಲ್ಲಿ ಸಂಯೋಜಿತವಾದ ಅದಾನಿ ಪ್ರಸರಣವು ವಿದ್ಯುತ್ ಶಕ್ತಿ ಪ್ರಸರಣ ವ್ಯವಸ್ಥೆಗಳ ಕಾರ್ಯಾರಂಭ, ಕಾರ್ಯಾಚರಣೆಗಳು ಮತ್ತು ನಿರ್ವಹಣೆಯನ್ನು ನಿರ್ವಹಿಸುತ್ತದೆ. ಮೇ ೨೦೨೧ ರ ಹೊತ್ತಿಗೆ, ಕಂಪನಿಯು ೪೦೦ ರಿಂದ ೭೬೫ ಕಿಲೋವೋಲ್ಟ್‌ಗಳವರೆಗಿನ ೧೭,೨೦೦ ಸರ್ಕ್ಯೂಟ್ ಕಿಲೋಮೀಟರ್ ಟ್ರಾನ್ಸ್‌ಮಿಷನ್ ಲೈನ್‌ಗಳನ್ನು ಹೊಂದಿದೆ, ನಿರ್ವಹಿಸುತ್ತದೆ ಮತ್ತು ನಿರ್ವಹಿಸುತ್ತದೆ. ಇದು ಭಾರತದ ಅತಿದೊಡ್ಡ ಖಾಸಗಿ ವಲಯದ ವಿದ್ಯುತ್ ಪ್ರಸರಣ ಮತ್ತು ವಿತರಣಾ ಜಾಲವಾಗಿದೆ.
ಅದಾನಿ ಒಟ್ಟು ಅನಿಲ
ಅದಾನಿ ಟೋಟಲ್ ಗ್ಯಾಸ್ ಒಂದು ನಗರ ಅನಿಲ ವಿತರಣಾ ಕಂಪನಿಯಾಗಿದ್ದು. ಭಾರತದಲ್ಲಿನ ಕೈಗಾರಿಕಾ ಮತ್ತು ವಸತಿ ಗ್ರಾಹಕರಿಗೆ ಪೈಪ್ಡ್ ನೈಸರ್ಗಿಕ ಅನಿಲ ಸಂಪರ್ಕಗಳು ಮತ್ತು ಸಂಕುಚಿತ ನೈಸರ್ಗಿಕ ಅನಿಲ ಕೇಂದ್ರಗಳ ಮೂಲಕ ಸೇವೆ ಸಲ್ಲಿಸುತ್ತಿದೆ. ಇದು ಅದಾನಿ ಗ್ರೂಪ್ ಮತ್ತು ಫ್ರೆಂಚ್ ತೈಲ ಮತ್ತು ಅನಿಲ ಕಂಪನಿ ಟೋಟಲ್ ಎನರ್ಜಿಸ್ ನಡುವಿನ ಜಂಟಿ ಉದ್ಯಮವಾಗಿದೆ. ಅದಾನಿ ಟೋಟಲ್ ಗ್ಯಾಸ್ ನವೆಂಬರ್ ೨೦೨೦ ರ ಹೊತ್ತಿಗೆ ಸ್ವತಂತ್ರ ಘಟಕವಾಗಿ ೨೨ ಭೌಗೋಳಿಕ ಪ್ರದೇಶಗಳಲ್ಲಿ (ಜಿ‌ಎ‌ಎಸ್) ಅಸ್ತಿತ್ವವನ್ನು ಹೊಂದಿದೆ. ಇದರ ಜೊತೆಗೆ ಇಂಡಿಯನ್ ಆಯಿಲ್-ಅದಾನಿ ಗ್ಯಾಸ್ ಪ್ರೈ. ಲಿ. ಅದಾನಿ ಟೋಟಲ್ ಗ್ಯಾಸ್ ಮತ್ತು ಇಂಡಿಯನ್ ಆಯಿಲ್ ಕಾರ್ಪೊರೇಷನ್ ನಡುವಿನ ೫೦:೫೦ ಜಂಟಿ ಉದ್ಯಮ, ೧೯ ಜಿಎಗಳಲ್ಲಿ ನಗರ ಅನಿಲ ವಿತರಣಾ ಜಾಲಗಳನ್ನು ನಿರ್ವಹಿಸುತ್ತದೆ. ೭೪ ಜಿಲ್ಲೆಗಳಲ್ಲಿ ೪೧ ಜಿಎಗಳ ಸಂಯೋಜಿತ ಉಪಸ್ಥಿತಿಯೊಂದಿಗೆ, ಅದಾನಿ ಟೋಟಲ್ ಗ್ಯಾಸ್ ಭಾರತದ ಅತಿದೊಡ್ಡ ಸಿಟಿ ಗ್ಯಾಸ್ ಆಪರೇಟರ್ ಆಗಿದೆ. ಇತ್ತೀಚೆಗೆ, ಅದಾನಿ ಗ್ರೂಪ್ ಯುರೋಪ್‌ನ ಪ್ರಮುಖ ಅನಿಲ ಮೂಲಸೌಕರ್ಯ ಕಂಪನಿಯಾದ ಸ್ನಾಮ್‌ನೊಂದಿಗೆ ಶಕ್ತಿಯ ಮಿಶ್ರಣ ಪರಿವರ್ತನೆಯಲ್ಲಿ ಕಾರ್ಯತಂತ್ರದ ಸಹಯೋಗವನ್ನು ಘೋಷಿಸಿತು.
ಅದಾನಿ ವಿಲ್ಮರ್
ಅದಾನಿ ಎಂಟರ್‌ಪ್ರೈಸಸ್ ಲಿಮಿಟೆಡ್ ಮತ್ತು ವಿಲ್ಮರ್ ಇಂಟರ್‌ನ್ಯಾಶನಲ್ ಲಿಮಿಟೆಡ್‌ನ ಜಂಟಿ ಉದ್ಯಮವಾಗಿರುವ ಅದಾನಿ ವಿಲ್ಮಾರ್, ಫಾರ್ಚೂನ್ ಬ್ರಾಂಡ್ ಖಾದ್ಯ ತೈಲಗಳ ಮಾಲೀಕರಾಗಿದ್ದಾರೆ. ಇದು ಸೋಯಾ ಬೀನ್, ಸೂರ್ಯಕಾಂತಿ, ಸಾಸಿವೆ ಮತ್ತು ಅಕ್ಕಿ ಹೊಟ್ಟು ಒಳಗೊಂಡಿರುವ ಖಾದ್ಯ ತೈಲಗಳ ದೊಡ್ಡ ಶ್ರೇಣಿಯನ್ನು ಹೊಂದಿದೆ. ಅದರ ಫಾರ್ಚೂನ್ ಬ್ರಾಂಡ್ ತೈಲವು ಭಾರತದಲ್ಲಿ ಸುಮಾರು ೨೦% ಮಾರುಕಟ್ಟೆ ಪಾಲನ್ನು ಹೊಂದಿದೆ.
ಅದಾನಿ ವಿಲ್ಮಾರ್ ಲಿಮಿಟೆಡ್ (ಎ‌ಡಬ್ಲ್ಯೂ‌ಎಲ್), ಅತಿ ದೊಡ್ಡ ಮತ್ತು ವೇಗವಾಗಿ ಬೆಳೆಯುತ್ತಿರುವ ಪ್ಯಾಕೇಜ್ಡ್ ಆಹಾರ ಎಫ್‌ಎಮ್‌ಸಿಜಿ ಭಾರತದಲ್ಲಿನ ಕಂಪನಿಗಳು ಮಂಗಳವಾರ (೦೩-೦೫-೨೦೨೨) ಹೆಸರಾಂತ ಕೊಹಿನೂರ್ ಬ್ರ್ಯಾಂಡ್ - ದೇಶೀಯ (ಭಾರತೀಯ ಪ್ರದೇಶ) ಅನ್ನು ಮೆಕ್‌ಕಾರ್ಮಿಕ್ ಸ್ವಿಟ್ಜರ್ಲೆಂಡ್ ಜಿಎಮ್‌ಬಿಎಚ್ ನಿಂದ ಬಹಿರಂಗಪಡಿಸದ ಮೊತ್ತಕ್ಕೆ ಸ್ವಾಧೀನಪಡಿಸಿಕೊಳ್ಳುವುದಾಗಿ ಘೋಷಿಸಿತು.
ಈ ಸ್ವಾಧೀನವು ಅದಾನಿ ಗ್ರೂಪ್ ಮತ್ತು ಸಿಂಗಾಪುರದ ವಿಲ್ಮಾರ್ ಗ್ರೂಪ್ ನಡುವಿನ ಜಂಟಿ ಉದ್ಯಮವಾದ ಎ‌ಡಬ್ಲ್ಯೂ‌ಎಲ್ ಗೆ 'ಕೊಹಿನೂರ್' ಬ್ರಾಂಡ್‌ನ ಮೇಲೆ ವಿಶೇಷ ಹಕ್ಕುಗಳನ್ನು ನೀಡುತ್ತದೆ. ಜೊತೆಗೆ 'ರೆಡಿ ಟು ಕುಕ್' ರೆಡಿ ಟು ಈಟ್' ಮೇಲೋಗರಗಳು ಮತ್ತು ಊಟದ ಪೋರ್ಟ್‌ಫೋಲಿಯೊವನ್ನು ಕೊಹಿನೂರ್ ಬ್ರಾಂಡ್ ಛತ್ರಿ ಅಡಿಯಲ್ಲಿ ನೀಡುತ್ತದೆ. ಬಿಡುಗಡೆ.
ಪ್ರಶಸ್ತಿಗಳು ಮತ್ತು ಮನ್ನಣೆ
ಅದಾನಿ ಎಂಟರ್‌ಪ್ರೈಸಸ್
ಎಪಿಎಸ್‌ಇಝಡ್
ಅದಾನಿ ಗ್ರೀನ್ ಎನರ್ಜಿ ಲಿಮಿಟೆಡ್
ಅದಾನಿ ಪವರ್
ಪರೋಪಕಾರ
ಅದಾನಿ ಫೌಂಡೇಶನ್ ಅಹಮದಾಬಾದ್ ಭದ್ರೇಶ್ವರ ಮತ್ತು ಸುರ್ಗುಜಾ ನ ೩ ವಿಭಿನ್ನ ಸ್ಥಳಗಳಲ್ಲಿ ಅದಾನಿ ವಿದ್ಯಾ ಮಂದಿರ ಎಂಬ ಉಚಿತ ಶಾಲೆಗಳನ್ನು ಸ್ಥಾಪಿಸಿದೆ. ಪ್ರತಿಷ್ಠಾನದಿಂದ ಧನಸಹಾಯ ಪಡೆದ ಇತರ ಶಾಲೆಗಳಲ್ಲಿ ಅದಾನಿ ಡಿಎವಿ ಪಬ್ಲಿಕ್ ಸ್ಕೂಲ್, ಅದಾನಿ ವಿದ್ಯಾಲಯಗಳು ಮತ್ತು ನವಚೇತನ ವಿದ್ಯಾಲಯ ಸೇರಿವೆ. ಪ್ರತಿಷ್ಠಾನವು ೬೦೦ ಶಾಲೆಗಳು ಮತ್ತು ಬಾಲವಾಡಿಗಳ ಮೂಲಕ ೧,೦೦೦,೦೦೦ ಮಕ್ಕಳಿಗೆ ಶಿಕ್ಷಣವನ್ನು ಒದಗಿಸುತ್ತದೆ.
ಗುಜರಾತ್ ಅದಾನಿ ಇನ್‌ಸ್ಟಿಟ್ಯೂಟ್ ಆಫ್ ಮೆಡಿಕಲ್ ಸೈನ್ಸಸ್ ಸ್ಥಾಪಿಸಿದ ಜಿಕೆ ಜನರಲ್ ಆಸ್ಪತ್ರೆಯು ಭುಜ್‌ನಲ್ಲಿ ೭೫೦ ಹಾಸಿಗೆಗಳನ್ನು ಹೊಂದಿದೆ. ಪ್ರತಿಷ್ಠಾನವು ಬಾಡ ಗ್ರಾಮ ಪಂಚಾಯಿತಿ ವ್ಯಾಪ್ತಿಯ ಗ್ರಾಮಗಳಲ್ಲಿ ಗ್ರಾಮಾಭಿವೃದ್ಧಿ ಕಾಮಗಾರಿಗಳನ್ನು ಉದ್ಘಾಟಿಸಿದೆ.
ಅದಾನಿ ಫೌಂಡೇಶನ್ ೪೨ ಗ್ರಾಮಗಳಲ್ಲಿ ವ್ಯಾಪಿಸಿರುವ ೪,೦೦೦ ಎಕರೆ ಕೃಷಿ ಭೂಮಿಯಲ್ಲಿ ಅಕ್ಕಿ ತೀವ್ರಗೊಳಿಸುವ ವಿಧಾನವನ್ನು ಜಾರಿಗೆ ತಂದಿದೆ ಮತ್ತು ೨,೦೫೦ ರೈತರಿಗೆ ಅಧಿಕಾರ ನೀಡಿದೆ.
೨೦೨೦ ರಲ್ಲಿ, ಅದಾನಿ ಫೌಂಡೇಶನ್ inr 1000000000 ಕೋವಿಡ್-೧೯ ಸಾಂಕ್ರಾಮಿಕ ರೋಗದ ವಿರುದ್ಧ ಹೋರಾಡಲು ಪಿಎಮ್ ಕೇರ್ಸ್ ನಿಧಿಗೆ. ಫೌಂಡೇಶನ್ ಗುಜರಾತ್ ಮುಖ್ಯಮಂತ್ರಿ ಪರಿಹಾರ ನಿಧಿಗೆ inr 50000000 ಮತ್ತು ಮಹಾರಾಷ್ಟ್ರ ಮುಖ್ಯಮಂತ್ರಿ ಪರಿಹಾರ ನಿಧಿಗೆ inr 10000000  ಕೊಡುಗೆಗಳನ್ನು ನೀಡಿದೆ. ಅದಾನಿ ಸಮೂಹದ ಉದ್ಯೋಗಿಗಳು ಕೋವಿಡ್-19 ಪರಿಹಾರ ಕ್ರಮಗಳಿಗಾಗಿ ಅದಾನಿ ಫೌಂಡೇಶನ್‌ಗೆ inr 40000000 ಕೊಡುಗೆಯನ್ನು ನೀಡಿದ್ದಾರೆ.
ಮಾರ್ಚ್ ೨೦೨೧ ರಲ್ಲಿ, ಅದಾನಿ ಗ್ರೂಪ್ ಕೋವಿಡ್-೧೯ ವ್ಯಾಕ್ಸಿನೇಷನ್‌ಗಾಗಿ ನೌಕರರು ಮತ್ತು ಅವರ ಕುಟುಂಬಗಳು ಮಾಡಿದ ಶುಲ್ಕವನ್ನು ಮರುಪಾವತಿಸುವುದಾಗಿ ಘೋಷಿಸಿತು.
ಮೇ ೨೦೨೧ ರಲ್ಲಿ, ಅದಾನಿ ಗ್ರೂಪ್ ಭಾರತದಲ್ಲಿ ಎರಡನೇ ತರಂಗ ಕೋವಿಡ್-೧೯ ಅನ್ನು ಎದುರಿಸಲು ವೈದ್ಯಕೀಯ ದರ್ಜೆಯ ದ್ರವ ಆಮ್ಲಜನಕವನ್ನು ಸಾಗಿಸಲು ಥೈಲ್ಯಾಂಡ್, ಸಿಂಗಾಪುರ್, ಸೌದಿ ಅರೇಬಿಯಾ, ಯುಎಇ ಮತ್ತು ತೈವಾನ್‌ನ ತಯಾರಕರಿಂದ ೪೮ ಕ್ರಯೋಜೆನಿಕ್ ಟ್ಯಾಂಕ್‌ಗಳನ್ನು ಖರೀದಿಸಿತು.
ಜೂನ್ ೨೦೨೨ ರಲ್ಲಿ, ಅದಾನಿ ಮತ್ತು ಅವರ ಕುಟುಂಬವು ಸಾಮಾಜಿಕ ಕಾರಣಗಳಿಗಾಗಿ ೬೦,೦೦೦ ಕೋಟಿ (ಯುಎಸ್$೭.೭ ಬಿಲಿಯನ್) ದೇಣಿಗೆ ನೀಡಲು ಪ್ರತಿಜ್ಞೆ ಮಾಡಿದರು. "ನಮ್ಮ ತಂದೆಯ ೧೦೦ ನೇ ಜನ್ಮದಿನ ಮತ್ತು ನನ್ನ ೬೦ ನೇ ಜನ್ಮದಿನದಂದು, ಅದಾನಿ ಕುಟುಂಬವು ಭಾರತದಾದ್ಯಂತ ಆರೋಗ್ಯ, ಶಿಕ್ಷಣ ಮತ್ತು ಕೌಶಲ್ಯ-ದೇವ್‌ಗಾಗಿ ೬೦,೦೦೦ ಕೋಟಿ ರೂಪಾಯಿಗಳನ್ನು ದಾನ ಮಾಡಲು ಸಂತೋಷವಾಗಿದೆ. ಸಮಾನವಾದ ಭವಿಷ್ಯಕ್ಕೆ ಸಿದ್ಧವಾಗಿರುವ ಭಾರತವನ್ನು ನಿರ್ಮಿಸಲು ಸಹಾಯ ಮಾಡುವ ಕೊಡುಗೆ." ~ಗೌತಮ್ ಅದಾನಿ ಅಧಿಕೃತ ಟ್ವಿಟರ್.
ಕ್ರೀಡೆ
thumb| ಆಸ್ಟ್ರೇಲಿಯಾದ ರಾಕ್‌ಹ್ಯಾಂಪ್ಟನ್‌ನಲ್ಲಿರುವ ಅದಾನಿ ಅರೆನಾ ಅದಾನಿ ಗ್ರೂಪ್ ಕ್ರೀಡೆಯಲ್ಲಿ ಅನೇಕ ಉಪಕ್ರಮಗಳನ್ನು ಹೊಂದಿದೆ.
ರಿಯೊ ಒಲಿಂಪಿಕ್ಸ್‌ಗೆ ಕ್ರೀಡಾಪಟುಗಳನ್ನು ಸಿದ್ಧಪಡಿಸಲು ೨೦೧೬ ರಲ್ಲಿ ಪ್ರಾರಂಭಿಸಲಾಯಿತು. ಗರ್ವ್ ಹೈ ( ನಾವು ಹೆಮ್ಮೆಪಡುತ್ತೇವೆ ). ಕ್ರೀಡೆಯನ್ನು ಉತ್ತೇಜಿಸಲು ಮತ್ತು ಭಾರತದಲ್ಲಿ ಕ್ರೀಡಾಪಟುಗಳನ್ನು ಬೆಂಬಲಿಸಲು ರಾಷ್ಟ್ರವ್ಯಾಪಿ ಕಾರ್ಯಕ್ರಮವಾಗಿದೆ. ೨೦೨೦ ಟೋಕಿಯೊ ಒಲಿಂಪಿಕ್ಸ್, ೨೦೨೨ ಏಷ್ಯನ್ ಗೇಮ್ಸ್ ಮತ್ತು ಕಾಮನ್ವೆಲ್ತ್ ಕ್ರೀಡಾಕೂಟಗಳಿಗೆ ಅಥ್ಲೀಟ್‌ಗಳನ್ನು ಅಲಂಕರಿಸಲು ಎರಡನೇ ಬಾರಿಗೆ ಇದನ್ನು ಮರು-ಪ್ರಾರಂಭಿಸಲಾಗಿದೆ. ಕಾರ್ಯಕ್ರಮವು ಬಿಲ್ಲುಗಾರಿಕೆ, ಶೂಟಿಂಗ್, ಅಥ್ಲೆಟಿಕ್ಸ್, ಬಾಕ್ಸಿಂಗ್ ಮತ್ತು ಕುಸ್ತಿಯ ಮೇಲೆ ಕೇಂದ್ರೀಕರಿಸುತ್ತದೆ. ೨೦೧೬ ರಲ್ಲಿ ಗರ್ವ್ ಹೈ ಪೈಲಟ್ ಯೋಜನೆಯ ಫಲಾನುಭವಿಗಳು ಅಂಕಿತಾ ರೈನಾ (ಟೆನ್ನಿಸ್), ಪಿಂಕಿ ಜಾಂಗ್ರಾ (ಬಾಕ್ಸಿಂಗ್), ಶಿವ ಥಾಪಾ (ಬಾಕ್ಸಿಂಗ್), ಖುಷ್ಬೀರ್ ಕೌರ್ (ಅಥ್ಲೆಟಿಕ್ಸ್), ಇಂದರ್ಜೀತ್ ಸಿಂಗ್ (ಅಥ್ಲೆಟಿಕ್ಸ್), ಮನ್ದೀಪ್ ಜಾಂಗ್ರಾ (ಬಾಕ್ಸಿಂಗ್), ಮಲೈಕಾ ಗೋಯೆಲ್ (ಶೂಟಿಂಗ್) ), ದೀಪಕ್ ಪುನಿಯಾ (ಕುಸ್ತಿ), ಕೆಟಿ ಇರ್ಫಾನ್ (ರೇಸ್‌ವಾಕಿಂಗ್) ಮತ್ತು ಸಂಜೀವನಿ ಜಾಧವ್ (ಅಥ್ಲೆಟಿಕ್ಸ್).
ಪ್ರೊ ಕಬಡ್ಡಿ ಲೀಗ್‌ನಲ್ಲಿ ಅದಾನಿ ಗುಂಪು ಗುಜರಾತ್ ಜೈಂಟ್ಸ್ ತಂಡವನ್ನು ಸಹ ಹೊಂದಿದೆ.
ಮತ್ತೊಂದು ಉಪಕ್ರಮವೆಂದರೆ ಛತ್ತೀಸ್‌ಗಢದ ಸರ್ಗುಜಾ ಫುಟ್‌ಬಾಲ್ ಅಕಾಡೆಮಿ. ಇದುವರೆಗೆ ಸುರ್ಗುಜಾದಿಂದ ೧೧ ಆಟಗಾರರು ಭಾರತೀಯ ಫುಟ್ಬಾಲ್ ತಂಡಕ್ಕೆ ಆಡಲು ಆಯ್ಕೆಯಾಗಿದ್ದಾರೆ.
ಅದಾನಿ ಗ್ರೂಪ್ ರಾಕ್‌ಹ್ಯಾಂಪ್ಟನ್‌ನಲ್ಲಿರುವ ಹೆಗ್ವಾಲ್ಡ್ ಸ್ಟೇಡಿಯಂ (ಈಗ ಅದಾನಿ ಅರೆನಾ ಎಂದು ಕರೆಯಲಾಗುತ್ತದೆ). ಮತ್ತು ಅಹಮದಾಬಾದ್‌ನ ನರೇಂದ್ರ ಮೋದಿ ಸ್ಟೇಡಿಯಂನ ಪೆವಿಲಿಯನ್ ತುದಿಯಲ್ಲಿ ಹೆಸರಿಸುವ ಹಕ್ಕುಗಳನ್ನು ಹೊಂದಿದೆ.
ಅದಾನಿ ಗ್ರೂಪ್ ಯುಎಇಯ ಇಂಟರ್ನ್ಯಾಷನಲ್ ಲೀಗ್ ಟಿ೨೦ ನಲ್ಲಿ ಗಲ್ಫ್ ಜೈಂಟ್ಸ್ ತಂಡವನ್ನು ಸ್ವಾಧೀನಪಡಿಸಿಕೊಂಡಿದೆ.
ಅದಾನಿ ಗ್ರೂಪ್ ಲೆಜೆಂಡ್ಸ್ ಲೀಗ್ ಕ್ರಿಕೆಟ್‌ನಲ್ಲಿ ಫ್ರಾಂಚೈಸಿಯನ್ನು ಖರೀದಿಸಿದೆ.
ಆಸ್ಟ್ರೇಲಿಯಾದಲ್ಲಿ ಕಲ್ಲಿದ್ದಲು ಗಣಿಗಾರಿಕೆ
thumb| ೨೦೧೭ ರಲ್ಲಿ ಡೆಬ್ಬಿ ಚಂಡಮಾರುತದ ನಂತರ ಆಸ್ಟ್ರೇಲಿಯಾದ ಅಬಾಟ್ ಪಾಯಿಂಟ್‌ನಲ್ಲಿ ಕಲ್ಲಿದ್ದಲು ಸೋರಿಕೆ. ಆಸ್ಟ್ರೇಲಿಯನ್ ಸರ್ಕಾರ ಮತ್ತು ಕ್ವೀನ್ಸ್‌ಲ್ಯಾಂಡ್‌ನ ಒಂದು ಭಾಗದ ಬೆಂಬಲದೊಂದಿಗೆ ಅದಾನಿ ಗ್ರೂಪ್ ೨೦೧೪ ರಲ್ಲಿ ಪ್ರಾರಂಭವಾಯಿತು. ಕ್ವೀನ್ಸ್‌ಲ್ಯಾಂಡ್‌ನ ಗೆಲಿಲೀ ಬೇಸಿನ್‌ನಲ್ಲಿರುವ ಕಾರ್ಮೈಕಲ್‌ನಲ್ಲಿ ಗಣಿಗಾರಿಕೆ ಮತ್ತು ರೈಲು ಯೋಜನೆ ( ಕಾರ್ಮೈಕಲ್ ಕಲ್ಲಿದ್ದಲು ಗಣಿ ) $೨೧.೫ ಶತಕೋಟಿ ಗೆ (ಜೀವನದಲ್ಲಿ ಯೋಜನೆ, ಅಂದರೆ ೬೦ ವರ್ಷಗಳು). ಈ ಗಣಿ ಆಸ್ಟ್ರೇಲಿಯಾದ ಕ್ವೀನ್ಸ್‌ಲ್ಯಾಂಡ್‌ನಲ್ಲಿರುವ ಅನೇಕ ಕಲ್ಲಿದ್ದಲು ಗಣಿಗಳಲ್ಲಿ ಒಂದಾಗಿದೆ. ಇದರ ವಾರ್ಷಿಕ ಸಾಮರ್ಥ್ಯವು ೧೦ ಆಗಿರುತ್ತದೆ ಉಷ್ಣ ಕಲ್ಲಿದ್ದಲಿನ ಎಮ್‌ಟಿ.
ಈ ಯೋಜನೆಯು 35,000 ha ಪ್ರದೇಶವನ್ನು ಆಕ್ರಮಿಸುತ್ತದೆ. ಕಾರ್ಯಕರ್ತರ ಒತ್ತಡಕ್ಕೆ ಪ್ರತಿಕ್ರಿಯೆಯಾಗಿ ಕೆಲವು ಅಂತರಾಷ್ಟ್ರೀಯ ಬ್ಯಾಂಕುಗಳು ಇದಕ್ಕೆ ಹಣಕಾಸು ನೀಡಲು ನಿರಾಕರಿಸಿದವು. ಮತ್ತು ನವೆಂಬರ್ ೨೦೧೮ ರಲ್ಲಿ, ಅದಾನಿ ಆಸ್ಟ್ರೇಲಿಯಾವು ಕಾರ್ಮೈಕಲ್ ಯೋಜನೆಯು ಅದಾನಿ ಗ್ರೂಪ್ ಸಂಪನ್ಮೂಲಗಳಿಂದ ೧೦೦% ಹಣಕಾಸು ಒದಗಿಸಲಿದೆ ಎಂದು ಘೋಷಿಸಿತು. ಜುಲೈ ೨೦೧೯ ರಲ್ಲಿ, ಯೋಜನೆಯು ಆಸ್ಟ್ರೇಲಿಯಾ ಸರ್ಕಾರದಿಂದ ಅದರ ಅಂತಿಮ ಅನುಮೋದನೆಯನ್ನು ಪಡೆದುಕೊಂಡಿತು ಮತ್ತು ಗಣಿ ನಿರ್ಮಾಣ ಪ್ರಾರಂಭವಾಯಿತು.
೨೦೨೦ ರಲ್ಲಿ, ಅದಾನಿ ಮೈನಿಂಗ್ ತನ್ನ ಹೆಸರನ್ನು ಬ್ರಾವಸ್ ಮೈನಿಂಗ್ ಮತ್ತು ರಿಸೋರ್ಸಸ್ ಎಂದು ಬದಲಾಯಿಸಿತು.
೨೯ ಡಿಸೆಂಬರ್ ೨೦೨೧ ರಂದು, ಕಾರ್ಮೈಕಲ್ ಗಣಿಯಿಂದ ಉತ್ತಮ ಗುಣಮಟ್ಟದ ಕಲ್ಲಿದ್ದಲಿನ ಮೊದಲ ಸಾಗಣೆಯನ್ನು ಬೋವೆನ್‌ನಲ್ಲಿರುವ ಉತ್ತರ ಕ್ವೀನ್ಸ್‌ಲ್ಯಾಂಡ್ ರಫ್ತು ಟರ್ಮಿನಲ್‌ನಲ್ಲಿ (ಎನ್‌ಕ್ಯೂ‌ಎಕ್ಸ್‌ಟಿ) ಜೋಡಿಸಲಾಗಿದೆ ಎಂದು ಬ್ರಾವಸ್ ಘೋಷಿಸಿದಂತೆ ರಫ್ತು ಮಾಡಲು ಸಿದ್ಧವಾಗಿದೆ.
ತೆರಿಗೆ ವಂಚನೆ
ಫೆಬ್ರವರಿ ೨೭, ೨೦೧೦ ರಂದು, ಕೇಂದ್ರೀಯ ತನಿಖಾ ದಳವು ₹೮೦ ಲಕ್ಷದ ಕಸ್ಟಮ್ ಸುಂಕವನ್ನು ವಂಚಿಸಿದ ಆರೋಪದ ಮೇಲೆ ಅದಾನಿ ಎಂಟರ್‌ಪ್ರೈಸಸ್ ಲಿಮಿಟೆಡ್‌ನ ವ್ಯವಸ್ಥಾಪಕ ನಿರ್ದೇಶಕ ರಾಜೇಶ್ ಅದಾನಿಯನ್ನು ಬಂಧಿಸಿತು.
ಆಗಸ್ಟ್ ೨೦೧೭ ರಲ್ಲಿ, ಅದಾನಿ ಗ್ರೂಪ್ ಕಂಪನಿಯ ಪುಸ್ತಕಗಳಿಂದ ಲಕ್ಷಾಂತರ ಹಣವನ್ನು ವಿದೇಶದಲ್ಲಿರುವ ಅದಾನಿ ಕುಟುಂಬ ತೆರಿಗೆ ಸ್ವರ್ಗಗಳಿಗೆ ತಿರುಗಿಸುತ್ತಿದೆ ಎಂದು ಭಾರತೀಯ ಕಸ್ಟಮ್ಸ್ ಆರೋಪಿಸಿದೆ. ಹಣವನ್ನು ಬೇರೆಡೆಗೆ ತಿರುಗಿಸಲು ದುಬೈ ಶೆಲ್ ಕಂಪನಿಯನ್ನು ಅದಾನಿ ಬಳಸಿಕೊಂಡಿದ್ದಾರೆ ಎಂದು ಆರೋಪಿಸಲಾಗಿತ್ತು. ದಿ ಗಾರ್ಡಿಯನ್‌ನಿಂದ $೨೩೫ ಮಿಲಿಯನ್ ತಿರುವುಗಳ ವಿವರಗಳನ್ನು ಪಡೆಯಲಾಗಿದೆ ಮತ್ತು ಪ್ರಕಟಿಸಲಾಗಿದೆ. ೨೦೧೪ ರಲ್ಲಿ, ಡೈರೆಕ್ಟರೇಟ್ ಆಫ್ ರೆವೆನ್ಯೂ ಇಂಟೆಲಿಜೆನ್ಸ್ ಭಾರತದಿಂದ ದಕ್ಷಿಣ ಕೊರಿಯಾ ಮತ್ತು ದುಬೈ ಮೂಲಕ ಸಂಕೀರ್ಣ ಹಣದ ಹಾದಿಯನ್ನು ಮ್ಯಾಪ್ ಮಾಡಿತು ಮತ್ತು ಅಂತಿಮವಾಗಿ ಗೌತಮ್ ಅದಾನಿಯವರ ಹಿರಿಯ ಸಹೋದರ ವಿನೋದ್ ಶಾಂತಿಲಾಲ್ ಅದಾನಿ ಒಡೆತನದ ಮಾರಿಷಸ್‌ನಲ್ಲಿರುವ ಕಡಲಾಚೆಯ ಕಂಪನಿಗೆ ಮ್ಯಾಪ್ ಮಾಡಿತು.
ಡುಫೂ
ಡುಫೂ(杜甫,೭೧೨-೭೭೦),ಒಬ್ಬ ಚೀನಾದ ಪ್ರಖ್ಯಾತ ಆಶುಕವಿ,ಪಂಡಿತ ಮತ್ತು ಸರ್ವಶ್ರೇಷ್ಠ ಕವಿ. ಅವನನ್ನು ಚೀನಾದ ರಾಷ್ಟ್ರೀಯ ಕವಿ ಎಂದು ಕರೆಯುತ್ತಾರೆ.ಡುಫೂ ಚೀನಾದ ಪ್ರಖ್ಯಾತ ಆಶುಕವಿ,ಪಂಡಿತ ಮತ್ತು ಸರ್ವಶ್ರೇಷ್ಠ ಕವಿ. ಟ್ಯಾಂಗ್ ಸಾಮರಾಜ್ಯದ ಒಬ್ಬ ಪ್ರಸಿದ ಕವಿ ಆಗಿದ್ದರು.ಲೀ ಪೂ ಜೊತೆಗೆ ಇವರನ್ನು ಕೂಡ ಚೀನಾದ ಅತ್ಯಂತ ಪ್ರಸಿದ್ಧ ಕವಿಗಳಲ್ಲಿ ಒಬ್ಬರು ಎಂದು ಪರಿಗನಿಸಲಾಗುತ್ತದೆ. ಡುಫೂಗೆ ತನ್ನ ರಾಜ್ಯದ ನಾಗರಿಕಾ ಸೇವಾ ಕೆಲಸಕ್ಕೆ ಸೆರಬೇಕು ಎಂಬ ಆಸೆ ಇತ್ತು. ೭೫೫ನಲ್ಲಿ ಆದ ಆನ್ ಲುಶಾನ್ ದಂಗೆದಿಂದ ಆವನು ಇದ ಟ್ಯಾಂಗ್ ಸಾಮರಾಜ್ಯದಂತೆ ಅವನ ಜೀವನ ಕೂಡ ತುಂಬಾ ಅಶಾಂತಿಯಿಂದ ಕೂಡಿತ್ತು. ಕೂನೆಯ ಹದಿನೈದು ವರ್ಷಗಳನ್ನು ಡುಫೂ ತುಂಬಾ ಕಠಿಣ ಪರಿಸ್ಥಿತಿಯಲ್ಲಿ ಕಳೆದನು.
ಮೊದಲ್ಲಿಗೆ ಡುಫೂನ ಕವಿತೆಗಳು ಪ್ರಸಿದ್ಧವಾಗಿರಲ್ಲಿಲ ಆದರೆ ನಂತರದ ದಿನಗಳಲ್ಲಿ ಇವರ ಬರಹ ಶೈಲಿ ಚೀನೀ ಮತ್ತು ಜಪಾನೀ ಸಾಹಿತ್ಯದ ಮೇಲೆ ಪ್ರಭಾವ ಬೀರಿತು. ಇವರ ಕಾವ್ಯಮಯವಾದ ಬರವಣಿಗೆಯ ಕವಿತೆಗಲಲ್ಲಿ ಸುಮಾರು ಹದಿನೈದು ಸಾವಿರ ಕವಿತೆಗಳನ್ನು ಸಂರಕ್ಷಿಸಲಾಗಿದೆ. ಚೀನಾ ವಿಮರ್ಶಕರು ಡುಫುನನ್ನು "ಕವಿ-ಇತಿಹಾಸಕಾರ" ಹಾಗು "ಕವಿ-ಋಷಿ"ಎಂದು ಕರೆಯುತ್ತಾರೆ.
ಜೀವನ
ಡುಫೂನ ಕವಿತೆಗಳಿಂದ ಅವರ ಜೀವನದ ಬಗ್ಗೆ ಹಲವಾರು ವಿಷಯಗಳು ತಿಳಿದು ಬಂದಿವೆ. ರಾಣಿ ವೂರವರ ಆಳ್ವಿಕೆಯ ಸಮಯದಲ್ಲಿ ಡುಫೂನ ಅಜ್ಜನಾದ ಶಯಾನ, ಒಬ್ಬ ರಾಜಕಾರಣಿ ಹಾಗು ಕವಿಯುಯಾಗಿದ. ಡುಫೂನಾ ಜನನ ೭೧೨ನಲ್ಲಿ ಲುವೊಯಾಂಗ್ ಎಂಬ ಪ್ರದೇಶದಲಾಯಾಯಿತ್ತು. ಡುಫೂರ ಪೂರ್ವಿಕರ ಸ್ಥಳ ಚಾಂಗಾನ್ ಆಗಿತ್ತು, ಆದರಿಂದ ಆತ ಈ ಸ್ಥಳವನ್ನು ತನ್ನ ಹುಟ್ಟಿದೂರು ಎಂದು ಭಾವಿಸಿದನ್ನು.
ಡುಫೂನ ತಾಯಿ ಅವನು ಹುಟ್ಟಿದಾಗಲೇ ತೀರಿಕೂಂಡಳು, ಆದರಿಂದ ಅವನ ಚಿಕ್ಕಮ್ಮಾ ಅವನನ್ನು ಸಾಕಿದಳು. ಡುಫೂಗೆ ಅಣ್ಣನಿದ ಆದರೆ ಆತ ಸಣ್ಣ ವಯಸ್ಸಿನಲೇ ತೀರಿಕೂಂಡ. ಆದರೆ ಡುಫೂಗೆ ಮೂರು ಮಲ-ತಮ್ಮಂದಿರು ಹಾಗೂ ಒಬ್ಬಳು ಮಲ-ತಂಗಿ ಇದ್ದಳು, ಇವರ ಬಗ್ಗೆ ಡುಫೂ ತನ್ನ ಕೆಲವು ಕವಿತೆಗಳಲ್ಲಿ ಪ್ರಸ್ತಾಪಿಸುತ್ತಾನೆ. ಆದರೆ ಆತೆ ತನ್ನ ಮಲ-ತಾಯಿಯ ಬಗ್ಗೆ ಯಾವುದರಲ್ಲಿಯು ಪ್ರಸ್ತಾಪಿಸುವುದಿಲ್ಲ.
ಡುಫೂ ಒಬ್ಬ ವಿದ್ವಾಂಸ ಅಧಿಕಾರಿಯ ಮಗನಾಗಿದ್ದು. ಡುಫೂ ಹದಿಹರೆಯದಲ್ಲಿಯೆ ಹಲವಾರು ಕವಿತೆಗಳನ್ನು ರಚಿಸಿದ ಎಂದು ಹೇಳಲಾಗುತ್ತದೆ, ಆದರೆ ಅವನು ಬರೆದ ಆ ಕವಿತೆಗಳು ಇನ್ನು ಯಾರಿಗೂ ದೊರೆತಿಲ್ಲ.
೭೩೦ರ ಆರಂಭಿಕದಲ್ಲಿ ಡುಫೂ ಝೆಜಿಯಾಂಗ್ ಎಂಬ ಪ್ರದೇಶದಲ್ಲಿ ಪ್ರವಾಸ ಮಾಡಿದನು. ನಂತರ ೭೩೫ರಲ್ಲಿ ಆತ ನಾಗರಿಕ ಸೇವಾ ಪರೀಕ್ಷೆಯನ್ನು ಬರೆದನು, ಆದರೆ ಆ ಪರೀಕ್ಷೆಯಲ್ಲಿ ಅನುತ್ತೀರ್ಣನಾದನು. ಈ ವಿಫಲತೆಯ ನಂತರ ಮತ್ತೆ ಆತ ಷಾನ್‌ಡಾಂಗ್‌ ಹಾಗೂ ಹೇಬೇ ಪ್ರದೇಶಗಳನ್ನು ಪ್ರವಾಸ ಮಾಡಲು ತೆರೆಳಿದನ್ನು.
ಡುಫೂನ ತಂದೆ ೭೪೦ರಲ್ಲಿ ತೀರಿಕೂಂಡರು, ತನ್ನ ತಂದೆಯ ಶ್ರೇಣಿಯ ನಾಗರಿಕ ಸೇವೆಯ ಕೆಲಸ ಆಗಾ ಡುಫೂಗೆ ಒಲೆದು ಬಂದ್ದಿತು, ಆದರೆ ಆತ ಆ ಕೆಲಸವನ್ನು ತನ್ನ ತಮ್ಮನಿಗಾಗಿ ತ್ಯಾಗ ಮಾಡಿದನು.
೭೪೪ರಲ್ಲಿ ಡುಫೂ ಲಿ ಪೂರನ್ನು ಮೊದಲ ಬಾರಿ ಭೇಟಿಯಾದರು, ಕೆಲವು ದಿನಗಳಲ್ಲಿ ಇಬ್ಬರು ಒಳ್ಳೆಯ ಸ್ನೇಹಿತರಾದರು. ಇಗಿರುವ ಡುಫೂನ ಸುಮಾರು ಹನ್ನೆರಡು ಕವಿತೆಗಳಲ್ಲಿ ಡುಫೂ ಲಿಪೂರವರ ಬಗ್ಗೆ ಬರೆದಿದಾದರೆ, ಈ ಕವಿತೆಗಳನ್ನು ಇವರು ಲಿಪೂ ಜೊತೆ ಇವರ ಸ್ನೇಹ ಆರಂಭವಾಗುವ ಸಮಯದಲ್ಲಿ ಬರೆಯಲಾಗಿದೆ ಎಂದು ಹೇಳಲಾಗುತ್ತೆ. ನಂತರ ಇವರು ಲಿಪೂನಾ ಭೇಟಿಮಾಡಿದ್ದು ೭೪೫ದಲ್ಲಿ ಕೇವಲ ಒಂದು ಬಾರಿ,
೭೬೪ರಲ್ಲಿ ಡುಪೂ ತನ್ನ ವೃತ್ತಿ ಜೀವನವನ್ನು ಮತ್ತೆ ಪ್ರಾರಂಭಿಸಲು ತನ್ನ ರಾಜ್ಯಗೆ ಮರಳಿದನ್ನು. ಈ ಬಾರಿ ಡುಫೂ ಮತ್ತೆ ನಾಗರಿಕಾ ಸೇವಾ ಪರೀಕ್ಷೆಯನ್ನು ಬರೆದ್ದನು, ಆದರೆ ಈ ಸಮಯದಲ್ಲಿ ಅಲ್ಲಿನ ಪ್ರಧಾನ ಮಂತ್ರಿ ಎಲ್ಲ ಅಭ್ಯರ್ಥಿಗಳು ವಿಫಲವಾಗಿದಾರೆ ಎಂದು ಘೋಷಣೆ ಮಾಡಿದ್ದರು. ಇದರಿಂದ ನಿರಾಶನ್ಶ್ಗಿ ಡುಫೂ ಮತ್ತೆ ಈ ಪರೀಕ್ಷೆಯನ್ನು ಬರಿಯಲ್ಲಿಲ. ೭೫೨ರಲ್ಲಿ ಡುಫೂ ವೈವಾಹಿಕ ಜೀವನಕ್ಕೆ ಪ್ರವೇಶಿಸಿದನು. ೭೫೭ ಅನ್ನುವವರೆಗೆ ಇವರಿಗೆ ಐದು ಜನ ಮಕ್ಕಳಾಗಿದರು. ಡುಫೂಗೆ ಮೂರು ಗಂಡು ಹಾಗೂ ಇಬ್ಬರು ಹೆಣ್ಣು ಮಕ್ಕಳಿದರು, ಅದರಲ್ಲಿ ಒಬ್ಬ ಮಗ ೭೫೫ರಲ್ಲಿ ತೀರಿಕೂಂಡುನು. ಡುಪೂಗೆ ೭೪೫ದಿಂದ ಆರೋಗ್ಯಾದ ಸಮಸ್ಯ ಕಾಡತೋಡಗಿತ್ತು. ನಂತರ ಡುಫೂ ಇದ ಪ್ರದೇಶದಲ್ಲಿ ದೂಡ್ದ ಪ್ರವಾಹ ಬಂದು ಎಲ್ಲ ಜನರು ಕಷ್ಟದಲ್ಲಿ ಸಿಲುಕಿದರು, ಆಗಾ ಡುಫೂಗೆ ತನ್ನ ಕುಟುಂಬವನ್ನು ಸ್ಥಳಾಂತರ ಮಾಡಬೇಕಾದ ಪರಿಸ್ಥಿತಿ ಬಂದಿತ್ತು.
755 ರಲ್ಲಿ, ಅವರು ಯುವರಾಜ ಅರಮನೆ ಹಕ್ಕು ಕಮಾಂಡೆಂಟ್ ಕಚೇರಿಯಲ್ಲಿ ನೋಂದಣಿ ಮಾಹಿತಿ ಅಪಾಯಿಂಟ್ಮೆಂಟ್ ಪಡೆದರು. ಆದರೆ ಆನ್ ಲುಶಾನ್ ದಂಗೆ ಪ್ರಾರಂಭವಾಯಿತ್ತು, ಆದ್ದರಿಂದ ಅವನು ತನ್ನು ಕೆಲಸ ಪ್ರಾರಂಭಿಸುವ ಮೂದಲೆ ಅವನ ಕೆಲಸ ಮುಗಿದುಹೋಯಿತ್ತು.
ಆನ್ ಲುಶಾನ್ ದಂಗೆ
೭೫೫ ಡಿಸೆಂಬರ್ ದಲ್ಲಿ ಆನ್ ಲುಶಾನ್ ದಂಗೆ ಪ್ರಾರಂಭವಾಯಿತು, ಸುಮಾರು ಎಂಟು ವರ್ಷಗಳ ಕಾಲ ಈ ದಂಗೆ ಮುಂದುವರೆಯಿತ್ತು. ೭೫೪ರ ಜನಗಣತಿಯ ಪ್ರಕಾರ ೫೨.೯ ಮಿಲಿಯನ್ ಜನ ಚೀನಾದಲ್ಲಿ ಇದ್ದರು, ಆದರೆ ಹತ್ತು ವರ್ಷಗಳ ನಂತರ ಜನಗಣತಿಯ ಮಾಹಿತಿಯ ಪ್ರಕಾರ ಕೇವಲ ೧೬.೭ ಮಿಲಿಯನ್ ಜನ ಮಾತ್ರ ಇದ್ದರು. ಇದರ ಅರ್ಥ ಆನ್ ಲುಶಾನ್ ದಂಗೆಯಿಂದ ತುಂಬಾ ಜನ ತಮ್ಮ ಪ್ರಾಣವನ್ನು ಕಳೆದುಕೂಂಡರು ಹಾಗೂ ಹಲವಾರು ಜನ ದಂಗೆಯ ಸಮಯದಲ್ಲಿ ಸ್ಥಳಾಂತರವಾಗಿದರು. ಈ ಸಮಯದಲ್ಲಿ ಡುಫೂನ ಜೀವನ ಒಬ್ಬ ಸಂಚಾರಿಯ ಜೀವನವಾಗಿ ಹೋಗಿತ್ತು, ಕ್ಷಾಮದ ಪರಿಸ್ಥಿತಿಯು ಅವನ ಅಸಮಾದಾನಕ್ಕೆ ಕಾರಣವಾಗಿತ್ತು. ಈ ಒಂದು ಅತೃಪ್ತಿಯ ಜೀವನವೇ ಅವನನ್ನು ಒಬ್ಬ ಕವಿಯನಾಗಿ ಮಾಡಿತ್ತು. ದಂಗೆಯ ಸಮಯದಲ್ಲಿ ತನ್ನ ಮುದ್ದಿನ ಕೊನೆಯ ಮಗನನ್ನು ಡುಫೂ ಕಳೆದು ಕೊಂಡನು. ಡುಫೂ ತನ್ನ ಕವಿತೆಗಳ ಮೂಲಕ ದಂಗೆಯಿಂದ ಜನರಿಗೆ ಆಗುತ್ತಿದ ನೋವಿನ ಬಗ್ಗೆ ಹೇಳುತ್ತಿದ್ದನು. ಡುಫೂಗೆ ತನ್ನ ದುಃಖಕಿಂತ ಬೇರೆಯವರ ದುಃಖದ ಬಗ್ಗೆ ಚಿಂತೆ ಹಾಗೂ ಕಾಳಜಿ ಇತ್ತು.ಡುಫೂ ತನ್ನ ಕೂನೆಯ ದಿನಗಳನ್ನು ಚಾಂಗಸಾನಲ್ಲಿ ಕಳೆದನ್ನು, ೭೭೦ರಲ್ಲಿ ಆತ ಚಾಂಗಸಾನಲ್ಲಿ ತೀರಿಕೊಂಡನು.
ಉಲ್ಲೇಖನಗಳು
ವರ್ಗ:ಚೀನಾ ವರ್ಗ:ಕವಿಗಳು
ಗುಹಾ (ರಾಮಾಯಣ)
ಗುಹಾ ಕೇವತ ಎಂದೂ ಸಹ ಕರೆಯಲ್ಪಡುತ್ತಾರೆ. ಹಿಂದೂ ಮಹಾಕಾವ್ಯ ರಾಮಾಯಣದಲ್ಲಿ ನಿಷಾದಗಳ ರಾಷ್ಟ್ರವಾದ ಶೃಂಗಿವೆರಪುರದ ರಾಜನನ್ನು ಉಲ್ಲೇಖಿಸುತ್ತದೆ. ರಾಮ, ಲಕ್ಷ್ಮಣ ಮತ್ತು ಸೀತೆಯನ್ನು ಅಯೋಧ್ಯಾ ಕಾಂಡದಲ್ಲಿ ಗಂಗಾ ನದಿಯ ಮೂಲಕ ಸಾಗಿಸಲು ದೋಣಿ ಮತ್ತು ದೋಣಿ ನಡೆಸುವವರಿಗೆ ಅವರು ಹೆಸರುವಾಸಿಯಾಗಿದ್ದಾರೆ.
ದಂತಕಥೆ
ಅಯೋಧ್ಯೆಯಿಂದ ತಮ್ಮ ವನವಾಸದ ಆರಂಭದಲ್ಲಿ, ರಾಮ, ಲಕ್ಷ್ಮಣ ಮತ್ತು ಸೀತೆ ದಶರಥನ ಆಸ್ಥಾನದಲ್ಲಿ ಮಂತ್ರಿಯಾದ ಸುಮಂತ್ರನೊಂದಿಗೆ ಗಂಗಾ ನದಿಯ ದಡಕ್ಕೆ ಬಂದರು. ತಮ್ಮನ್ನು ಕರೆತಂದ ರಾಜ ರಥವನ್ನು ನೋಡಿದ ದೋಣಿಗಾರರು ಈ ಸುದ್ದಿಯನ್ನು ಗುಹಾನ ಕೊಂಡೊಯ್ದರು. ಅವರು ಹೊಸಬರ ಗುರುತುಗಳನ್ನು ತ್ವರಿತವಾಗಿ ಕಲಿತರು. ಅವರು ರಾಜಕುಮಾರನನ್ನು ಸ್ವಾಗತಿಸಲು ಧಾವಿಸಿದರು. ಅವರಿಗೆ ಮತ್ತು ಅವರ ಕುಟುಂಬಕ್ಕೆ ಅವರ ಆಯ್ಕೆಯ ಆಹಾರ ಮತ್ತು ಪಾನೀಯ, ಅತ್ಯುತ್ತಮ ಹಾಸಿಗೆಗಳು ಮತ್ತು ನೀಡಬಹುದಾದ ಎಲ್ಲಾ ಆತಿಥ್ಯವನ್ನು ನೀಡಿದರು. ರಾಮನು ಈ ಕೊಡುಗೆಗಳನ್ನು ನಿರಾಕರಿಸಿದನು. ತಾನು ಪ್ರಸ್ತುತ ತಪಸ್ವಿಯ ಜೀವನವನ್ನು ನಡೆಸುತ್ತಿದ್ದೇನೆ ಎಂದು ಹೇಳಿದನು. ಆದ್ದರಿಂದ, ಅವರು ಗಂಗಾ ನೀರನ್ನು ಮಾತ್ರ ಕುಡಿಯಲು ನಿರ್ಧರಿಸಿದರು ಮತ್ತು ಮರದ ಕೆಳಗೆ ಮಲಗಿದರು. ಬೆಳಿಗ್ಗೆ ಅವರ ಪ್ರಾರ್ಥನೆಯ ನಂತರ ಅವರು ಗುಹಾನಿಗೆ ಯಾರಾದರೂ ಅವರನ್ನು ನದಿಯ ಆಚೆಗೆ ಸಾಗಿಸುವಂತೆ ವಿನಂತಿಸಿದರು. ಗುಹನು ಈ ಕೆಲಸವನ್ನು ತಾನೇ ಆರಿಸಿಕೊಂಡನು ಮತ್ತು ಬುದ್ಧಿವಂತ ರೀತಿಯಲ್ಲಿ, ರಾಮನು ದೋಣಿ ಹತ್ತುವ ಮೊದಲು ತನ್ನ ಪವಿತ್ರ ಪಾದಗಳನ್ನು ತೊಳೆದುಕೊಳ್ಳುವಂತೆ ರಾಮನಿಗೆ ಮನವರಿಕೆ ಮಾಡಿಕೊಟ್ಟನು, ದೋಣಿಯು ಮಹಿಳೆಯಾಗಿ ರೂಪಾಂತರಗೊಳ್ಳಬಹುದೆಂಬ ಅವನ ಚಿಂತೆಯನ್ನು ಉಲ್ಲೇಖಿಸಿ, ಅವನು ಅವರ ಬಳಿ ಅಹಲ್ಯೆಯ ಕಥೆ ಶಕ್ತಿಯನ್ನು ಹೇಳಿದನು. ಮೂವರನ್ನು ನದಿಗೆ ದಾಟಿಸಿದ ನಂತರ, ಅವನು ಅವರನ್ನು ಬೀಳ್ಕೊಟ್ಟನು. ರಾಮನು ಅವನ ಮೇಲಿನ ಭಕ್ತಿಯನ್ನು ಮೆಚ್ಚಿದನು.
ಕಂಬ ರಾಮಾಯಣದಲ್ಲಿ, ಗುಹನು ರಾಮನು ತನ್ನ ಹಳ್ಳಿಯಲ್ಲಿದ್ದಾಗ, ರಾತ್ರಿಯಿಡೀ ಎಚ್ಚರವಾಗಿರುತ್ತಾನೆ. ರಾಮನು ಅವನನ್ನು ತನ್ನ ಸ್ವಂತ ಸಹೋದರ ಎಂದು ಹೊಗಳಿದನು. ಮತ್ತೊಮ್ಮೆ ಅವನನ್ನು ಭೇಟಿ ಮಾಡುವುದಾಗಿ ಭರವಸೆ ನೀಡಿದನು.
ದಶರಥನ ಮರಣದ ನಂತರ ಸಿಂಹಾಸನವನ್ನು ಏರಲು ಭರತ ನಿರಾಕರಿಸಿದಾಗ, ಅವನು ರಾಮನನ್ನು ಹುಡುಕಲು ಮುಂದಾದನು. ಅವನ ಸೈನ್ಯ ಮತ್ತು ಅವನು ಶೀಘ್ರದಲ್ಲೇ ಶೃಂಗಿವೆರಪುರಕ್ಕೆ ಆಗಮಿಸಿದನು. ಅಲ್ಲಿ ಅವನು ತನ್ನ ತಂದೆಯ ಆತ್ಮಕ್ಕೆ ಶಾಂತಿಗಾಗಿ ಗಂಗಾ ತೀರದಲ್ಲಿ ಗೌರವ ಸಲ್ಲಿಸಿದನು. ಗುಹನು ಭರತನ ಧ್ವಜವನ್ನು ಗಮನಿಸಿ, ರಾಜಕುಮಾರನು ಅವರನ್ನು ಕೊಂದು ರಾಮನಿಗೆ ಹಾನಿ ಮಾಡಲು ಉದ್ದೇಶಿಸಿದ್ದಾನೆ ಎಂಬ ತೀರ್ಮಾನಕ್ಕೆ ಬಂದನು. ಭರತನನ್ನು ಭೇಟಿಯಾಗಲು ಹೊರಟನು. ಸುಮಂತ್ರ ಗುಹನು ಬಂದುದನ್ನು ಗುರುತಿಸಿದನು ಮತ್ತು ರಾಜಕುಮಾರನನ್ನು ಎಚ್ಚರಿಸಿದನು. ಗುಹನು ಭರತನಿಗೆ ತನ್ನ ಸಾಂಪ್ರದಾಯಿಕ ಗೌರವಗಳನ್ನು ಅರ್ಪಿಸಿದನು ಮತ್ತು ರಾಮನು ಸಾಗಿದ ಮಾರ್ಗದ ಬಗ್ಗೆ ಅವನನ್ನು ವಿಚಾರಿಸಿದಾಗ, ಅವನು ತನ್ನ ಆತಂಕವನ್ನು ಹೇಳಿಕೊಂಡನು. ಭರತನು ರಾಮನನ್ನು ಅಯೋಧ್ಯೆಗೆ ಮರಳಿ ಕರೆತರಲು ಬಯಸುವುದಾಗಿ ಗುಹಾಗೆ ಭರವಸೆ ನೀಡಿದನು. ಸಮಾಧಾನಗೊಂಡ ರಾಜನು ಭರತನಿಗೆ ಸರಿಯಾದ ದಿಕ್ಕನ್ನು ಸೂಚಿಸಿದನು ಮತ್ತು ಅವನ ಸಹೋದರನು ತನ್ನ ವನವಾಸದ ಸಮಯದಲ್ಲಿ ಕೈಗೊಳ್ಳಲು ಆಯ್ಕೆಮಾಡಿದ ಕಠಿಣ ಜೀವನಶೈಲಿಯ ಬಗ್ಗೆ ಅವನಿಗೆ ತಿಳಿಸಿದನು.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ರಾಮಾಯಣದ ಪಾತ್ರಗಳು
ಟೀಜನ್ ಬಾಯಿ
ಟೀಜನ್ ಬಾಯಿ (ಜನನ ೨೪ ಏಪ್ರಿಲ್ ೧೯೫೬) ಚತ್ತೀಸ್ ಗಢದಿಂದ ಸಾಂಪ್ರದಾಯಿಕ ಪ್ರದರ್ಶನ ಕಲೆ ರೂಪವಾದ ಪಾಂಡವಾನಿ ಪ್ರತಿಪಾದಕ, ಇದರಲ್ಲಿ ಆಕೆ ಮಹಾಭಾರತದ ಕಥೆಗಳನ್ನು, ಸಂಗೀತ ವಾದ್ಯಮೇಳಗಳೊಂದಿಗೆ.
ತನ್ನ ಐವರು ಒಡಹುಟ್ಟಿದವರಲ್ಲಿ ಹಿರಿಯ, ತನ್ನ ಸೋದರತಾತ ಬ್ರಿಜಲಾಲ್ ಪ್ರಹಾಯ್, ಚತ್ತೀಜಿಗರ್ಹಿ ಬರಹಗಾರ ಸಬಲ್ ಸಿಂಗ್ ಚೌಹಾಣ್ ಬರೆದ ಮಹಾಭಾರತವನ್ನು ಪಠಿಸ್ಗರ್ಹಿ ಹಿಂದಿಯಲ್ಲಿ ಪಠಿಸಿ ತಕ್ಷಣ ಅದರ ಬಗ್ಗೆ ಅಭಿಮಾನ ವಹಿಸಿದರು. ಅವಳು ಅದರ ಬಗ್ಗೆ ಬಹಳ ಬೇಗನೇ ಸ್ಮರಿಸುತ್ತಾಳೆ, ಮತ್ತು ನಂತರದಲ್ಲಿ ಉಮದ್ ಸಿಂಗ್ ದೇಶ್ ಮುಖ್ ರ ಅಡಿಯಲ್ಲಿ ತರಬೇತಿ ಪಡೆದ.